پروپاگەندەی دژەئایینی لیۆن ترۆتسكی – ناوەندی سێکۆلار لە کوردستان\nپروپاگەندەی دژەئایینی لیۆن ترۆتسكی\nبیروڕا, کتێبخانەی سێکولار Leave a comment 986 Views\nبەهەرحاڵ، ئەمە تەواو ڕوون و مشتومڕهەڵنەگرە كە لە ساتی ئێستادا\nئێمە ناتوانین بەشێوەیەكی ڕاستەوخۆ و دروست شەڕ دژی خوا بكەین. ئەمە بۆ ئێمە بەس نییە. ئێمە ماتریالیزم دەكەینە جێگرەوەی عیرفان، بەر لە هەرشتێك ئەزموونی دەستەجەمعیی كۆمەڵانی خەڵك فراوانتر دەكەین، هەژموون و نفوزی چالاكییەكەی لە كۆمەڵگادا دەبەینە سەرەوە، پەرە بە ئاسۆی زانینە ئەرێنییەكەی دەدەین\nمەسەلەی ئایین، گرنگییەكی گەورە و زۆرترین تێكەڵاویی بە كاری كولتووری و بونیادی سۆسیالیزمەوە هەیە. ماركس لەلاوێتیدا گوتی: “ڕەخنەی ئایین، بنەڕەتی هەر ڕەخنەیەكی دیكەیە”. بە چ مانایەك؟ بەو مانایە ئایین جۆرە مەعریفەیەكی وەهم و خەیاڵیی جیهانە. ئەم خەیاڵە دوو سەرچاوەی هەیە: لاوازیی ئینسان لە بەرانبەر سروشت و نەگونجانی پەیوەندییە كۆمەڵایەتییەكان؛ ترس لە سروشت یان گرنگی پێنەدانی، بێتوانایی لە شیكردنەوەی پەیوەندییە كۆمەڵایەتییەكان یان فەرامۆشكردنیان، ئینسانی والێكرد تا بە خوڵقاندنی وێنە خەیاڵییەكان هەوڵبدات پێداویستییەكانی لە كۆمەڵگادا دابین بكات و بیانكاتە قوربانیی ئەم حەقیقەتە وەهمییە و لەبەردەم خوڵقێنراوەكانی خۆیدا، سوژدە بەرێت. ڕیشەی ئەم خوڵقاندنە لەنێو پێداویستیی پراكتیكیی ئینسان دایە بۆ دۆزینەوە و جێگیركردنی خۆی – كە لە هەلومەرجی ململانێ بۆ مانەوەوە سەرچاوە دەگرێت -.\nئایین، سازشكردنێكی ئامانجدارە لەگەڵ ژینگەی دەوروبەر بۆ ڕووبەڕووبوونەوەی سەركەوتووانە لەگەڵ ململانێی مانەوەدا. لەم سازشەدا، یاساگەلێكی سوودمەند و گونجاو هەن. بەڵام ئەمە سەرتاپا تێكەڵی ئەفسانەكان، وەهمەكان، خەیاڵات و مەعریفە ناواقیعییەكان بوون. دروست وەك ئەو فۆرمەی گەشەكردنی كولتوور، كەڵەكەكردن و زەخیرەی مەعریفە و كۆنتڕۆڵكردنە، ڕەخنەی ئایینیش بنەڕەتی هەر ڕەخنەیەكی دیكەیە. بۆ هەمواركردنی ڕێگایەك بۆ مەعریفەی دروست و حەقیقی، دەبێت مەعریفەی تەزویر و خەیاڵی لەناوبەرین. ئەگەرچی ئەمە تەنها كاتێك دروستە كە مەسەلەكە لە گشتێتییەكەیدا ڕەچاوبكەین. لەڕوانگەی مێژووییەوە، نە تەنها لە بوارگەلێكی تاك و تەنهادا، بەڵكو لە پەرەسەندنی كۆی چینەكاندا، مەعریفەی حەقیقی لە فۆرمەكان و گونجانە جیاوازەكانیدا تێكەڵی دەمارگیرییە ئایینییەكان بووە. خەبات دژی ئایین و كۆی فۆرمەكانی ئەفسانە و وەهمەكان بەگشتی كاتێك سەركەوتوو دەبێت ئەگەر ئایدیۆلۆژیای ئایینی دژ بە پێداویستییەكانی چینێكی دیاریكراو لە ژینگەیەكی كۆمەڵایەتیی نوێدا بێت. بە دەربڕینێكی دیكە، كاتێك كەڵەكەكردنی مەعریفە و پێداویستیی بۆ مەعریفە، نەكەوێتە نێو چوارچێوەی حەقیقەتە ناواقیعییەكانی ئایینەوە، لێدانێك بە تیغی ڕەخنە بەسە تا پەردەی ئایین بدڕێنێت.\nسەركەوتنی فشاری دژەئایینی كە بەدرێژایی چەند ساڵی ڕابردوو پیادەم كردووە، بەم حەقیقەتەوە ڕوون دەبێتەوە كە توێژە پێشڕەوەكانی چینی كرێكار، ئەو كەسانەی چوونە نێو قوتابخانەی شۆڕشەوە، واتا ئاراستەیەكی چالاكیان بەرانبەر بە حكومەت و دامەزراوە كۆمەڵایەتییەكان گرتەبەر، زۆر بە ئاسانی مەیدانی دەمارگیرییە ئاینییەكانیان لەناوبردووە كە خۆی بە شێوەیەكی تەواو بە گۆڕان و وەرچەرخانەكانی پێشوو، لاواز ببوو. بەڵام دۆخەكە كاتێك بەشێوەیەكی بەرچاو جیاواز دەبێـت كە پروپاگەندەی دژەئایینی نفوزی خۆی بۆ توێژە كەمتر چالاكەكانی دانیشتووان، نەك تەنها گوندەكان، بەڵكو بۆ شارەكانیش فراوان بكرێت. مەعریفە و زانستی واقیعی كە ئەوان بەدەستیان هێناوە، زۆر بەرتەسك و سنووردارە، بەجۆرێك دەكرێت ماڵ بە ماڵ دەمارگیریی ئایینی بوونی هەبێت. ڕەخنەی ڕاستەوخۆ لەم دەمارگیرییانە، كاتێك پەناگا و سەپۆرتێكی لە ئەزموونی فەردی و دەستەجەمعیدا نەبێت، هیچ ئەنجامێكی لێناكەوێتەوە. كەواتە پێویستە لە گۆشەیەكی دیكەوە لێی نزیك ببینەوە و مەیدانی ئەزموونی كۆمەڵایەتی و مەعریفەی واقیعی فراوان بكەین.\nئامرازەكانی گەیشتن بەم ئامانجە، جیاوازن. هۆڵەكانی نانخواردنی گشتی و دایەنگاكان ڕەنگە بزوێنەرێكی شۆڕشگێڕی بە ئاگایی ژنی ماڵەوە بدەن و پرۆسەی دابڕان لە ئایین بەجۆرێك لەودا بەهێز و خێرا بكەن. میتۆدە ئاوڕشێنە ئاسمانییەكان بۆ وێرانكردنی ژەنگە میوەییەكان لەوانەیە ڕۆڵێكی وەها بۆ جوتیاران بگێڕێت. هەر ئەوەی كرێكاری پیاو و ژن لە ئەنجوومەنەكاندا بەشداری دەكەن – ئەو ئەنجوومەنانەی ئەوان بۆ دەرەوەی قەفەسی بەرتەسك و بچووكی خێزان، لەگەڵ ئەو چوارچێوەیەی وێنەی مەسیح و چرا بەردەستەكەی، ڕێنمایی دەكات – یەكێك لە ڕێگاكان بۆ ڕزگاربوون لە دەمارگیرییە ئایینییەكان دەكاتەوە و هتد. ئەم ئەنجوومەنانە دەتوانن و دەبێت بە وردییەكەوە توانای بەرهەڵستییكردنی دەمارگیرییە ئایینییەكان هەڵبسەنگێنن و ڕێگاگەلێكی ناڕاستەوخۆ بۆ زاڵبوون بەسەر ئەم دەمارگیرییانەدا بە فراوانكردنی ئەزموون و مەعریفە، پەیدا بكەن. كەواتە لە خەباتی دژەئایینیدا، هەندێكجار قۆناغەكانی هێرشبردنی ڕووبەڕوو و ڕاستەوخۆ شوێنی خۆیان چۆڵدەكەن بۆ قۆناغگەلێكی ئابلوقە، ماسكپۆشین و مانۆرە ناڕاستەوخۆكان. بەگشتی، ئێمەیش ئێستا چووینەتە نێو قۆناغێكی وەهاوە، بەڵام ئەمە بەو مانایە نییە كە لە داهاتوودا هیچ هێرشێك ناكەین، تەنها ئەوەندە پیویستە بۆ ئەوە ئامادە بین.\nهێرشی ئێمە بۆسەر ئایین دروست بووە یان نادروست؟ دروست بووە. ئایا ئەنجامی هەبووە؟ بەڵێ. چ كەسانێكی بەرەو ئێمە هێناوە؟ ئەوانەی بەپێی ئەزموونی پێشوو، ئامادە كراون تا خۆیان سەرتاپا لە دەمارگیرییە ئایینییەكان پاك بكەنەوە. سەرەڕای ئەمە، هێشتاش كەسانێك هەن تەنانەت ئەزموونی گەورەی شۆڕشگێڕیی ئۆكتۆبەر ئەوانی لە كۆت و بەندی ئایین ڕزگار نەكردووە. لێرەدا، میتۆدە ڕەسمییەكانی ڕەخنە، هەجو، كاریكاتێری دژەئایینی و هتد، توانا و كاریگەرییەكی زۆر كەمیان هەیە؛ و ئەگەر فشار، بەهێزتر بێت، ڕەنگە ئەنجامی پێچەوانەی لێبكەوێتەوە.\nدەبێت كەسێك بەردەكە كون بكات – كێ دەزانێت، ئەم بەردە چەندە ڕەقە! – دینامیتەكان بەكاربێنە، فتیلەكە پێ بكە و بڕۆ دواوە… و پاش ماوەیەك تەقینەوەیەكی نوێ و وردوخاشبوونێكی نوێ پەیدا دەبێت، واتا توێژێكی دیكەی خەڵك لە جەماوەری بەرفراوان جیادەبنەوە… بڕیارنامەی كۆنگرەی حزب، پێمان دەڵێت لەم بوارەدا، ئێمە دەبێت ئێستا لە تەقینەوە و هێرشبردن، بچینە نێو كارێكی درێژماوەتری ماسكپۆشینەوە، ئەویش بەر لە هەرشتێك بە پەرەپێدانی زانستە سروشتییەكانە.\nبۆ ئەوەی دەریبخەم چۆن هێرشێكی ڕووبەڕوو و بێ ئامادەكاری، دەتوانێت هەندێكجار ئەنجامی تەواو ناچاوەڕوانكراوی بەدواوە بێت، نموونەیەكی سەرنجڕاكێش دەهێنمەوە كە پەیوەندیی بەم دواییانەوە هەیە و تەنها لەسەر زاری هاوڕێیانەوە بیستوومە، چونكە بەداخەوە لە چاپەمەنییەكاندا نەهاتووە. ئەم ئەزموونە پەیوەندیی بە حزبی كۆمۆنیستی نەرویژییەوە هەیە. وەك ڕەنگە لەبیرتان بێت، لە ساڵی 1923دا ئەم حزبە دابەشبوو بەسەر زۆرینەیەكی ئۆپۆرتۆنیست(هەلپەرست)دا بەڕێبەرایەتیی “ترانمائیل” و كەمینەیەكی شۆڕشگێڕیی بە وەفا بۆ ئەنتەرناسیۆنالی كۆمۆنیست. لە هاوڕێیەكم پرسی كە لە نەرویژ دەژیا: چۆن “ترانمائیل” توانی زۆرینە بەدەستبهێنێت – هەڵبەت تەنها بۆ ماوەیەكی كاتی. یەكێك لە هۆكارەكانی ئەو، كەسایەتیی ئایینیی ماسیگرانی نەرویژیی بوو. وەك دەزانن ڕاوی ماسی بازرگانییەكە ئاستێكی زۆر نزمی تەكنەلۆژیای هەیە و تەواو سەر بە سروشتە. هەر ئەم بونیادەیە بۆ دەمارگیرییەكان و خورافاتەكان؛ و ئایین بۆ ماسیگرانی نەرویژ، وەك ئەوەی ئەم هاوڕێیە بە گاڵتەوە پێیگوتم، شتێكە وەك “زرێپۆشێك” وایە.\nلە ئەسكەندەناڤیایشدا كەسانێك هەبوون لە ڕیزی ڕۆشنبیران و ئەكادیمییەكاندا گاڵتەیان بە ئایین دەكرد. بەڕاستی ئەوان كەوتنە بەر هێرشی بێڕەحمانەی ماركسیستەكانەوە و حەقیشیان بوو وایان لێبێت. ئۆپۆرتۆنیستەكانی نەرویژ بە شارەزاییەوە سوودیان لەم هەلە وەرگرت تاكو ماسیگران بخەنە بەرانبەر ئەنتەرناسیۆنالی كۆمۆنیستەوە. كەواتە ماسیگرێكی شۆڕشگێڕ، بە سیمپاتییەكی قوڵەوە بۆ یەكێتیی سۆڤێت، بەرگریكاری ئەنتەرناسیۆنال كۆمۆنیست، ڕاستگۆیانە بەخۆی دەگوت: “دواجار ئەمە بابەتەكەیە؛ یان دەبێت بۆ ئەنتەرناسیۆنال كۆمۆنیست بم و بێ خوا بڕۆم ڕاوی ماسی بكەم، یاخود دەبێت بە دڵێكی پڕ لە كەسەرەوە لێی جیاببمەوە” و جیاش بووەوە. ئەم حیكایەتە دەریدەخات كە چۆن ئایین دەتوانێت هەندێكجار بە تیغێكی تیژ و بڕندەوە تەنانەت بێتە نێو سیاسەتی پرۆلیتاریاشەوە.\nڤیلادیمێر ئیلیچ [لینین] ئاگای لەم هێڵانە نەبوو. ئەم نامەیە بەم دواییانە ئاشكرا بووە و دەركەوتووە. ئەم نامەیە لە ئەڵمانیا و لەنێو موڵك و ماڵەكانی بێرنشتایندا شاردرابووەوە، تا ئەو كاتەی هاوڕێ ڕازیانۆڤ توانی دەستی پێیبگات و بیدۆزێتەوە. نازانم ئایا هاوڕێیان ئێوە لەوە تێدەگەن كە لینین خووی بە چ وردبوونەوەیەكی دەقیق و چ حەزێكی بەهێزەوە گرتبوو كە لە بەرهەمەكانی مامۆستایان و پێشینانی خۆیدا، ماركس و ئەنگڵس، قوڵ ببێتەوە، و بەڵگەیەكی نوێ بۆ تێگەیشتنی ئەوان، گشتێتی و گەردوونیی بیركردنەوە و توانای ئەوان بە ڕوانگەیەكی پێشتر لە كاتی خۆی، بدۆزێتەوە. گومانم نییە ئەگەر لینین ئەم قسەیەی بینیبایە – كە ئەنگڵس تیایدا، ڕۆژی دوای خستنەڕووی میتۆد و ڕێگایەك، ئەویش لە بنەڕەتدا بەشێوەیەكی تاقیگەیی، بۆ گواستنەوەی وزەی كارەبا بۆ مەوداگەلێكی دوور و درێژ، لە داهاتووی پیشەسازیی دەڕوانێت، گوند دەبینێت و دەڵێت ئەم داهێنانە تازەیە بەهێزترین هەڕەمە بۆ نەهێشتن و لابردنی ناكۆكیی نێوان شار و گوند – ئەمەی دەكرد بە ئەكسیۆمی بیركردنەوەی حزبەكەی ئێمە. كاتێك ئەم قسەیە یان ئیقتیباسە دەخوێننەوە، وەك بڵێیت ئەنگڵسی پیر تووڕەیی دەریا (ئەو بە خواستی خۆی سووتێنرا و خاكوخۆڵەكەی ڕژێنرایە ناو دەریاوە) لەگەڵ لینین لە “مەیدانی سوور”دا دەخاتە بەرباسەوە.\nهاوڕێیان! پرۆسەی لابردنی ئایین، پرۆسەیەكی دیالەكتیكییە. لەم پرۆسەیەدا، قۆناغگەلێك بە ڕیتمگەلێكی جیاوازەوە بوونیان هەیە كە هەلومەرجی گشتیی كولتووریی ئەوانە دیاریدەكات. كۆی ئەنجوومەنەكانی ئێمە دەبێت چاو و گوێی ئێمە بن. ئەوان هەمیشە دەبێت كۆمەك بە حزب بكەن تاكو ڕێگای خۆی لەم ئەركەدا پەیدا بكات، ساتێكی دروست بدۆزێتەوە یان بە ڕیتمێكی ڕاست و دروستەوە بجوڵێتەوە.\nلابردنی سەرتاپای ئایین كاتێك بەدیدێت ئەگەر سیستەمێكی سۆسیالیستیی تەواو پێشكەوتوو بوونی هەبێت، واتا تەكنەلۆژیایەك لەئارادا بێت ئینسان لە هەموو جۆرە وابەستەییەكی ترسێنەرانە بە سروشتەوە ڕزگار بكات. ئەمە تەنها لەژێر پەیوەندییەكی كۆمەڵایەتییدا بەدەست دێت كە بەتاڵ بووبێتەوە لە هەموو جۆرە عیرفانێك، پەیوەندیگەلێكی تەواو شەفاف كە مرۆڤ سەركوت ناكات. ئایین، وەرگێڕانی بێ نەزمی و ناڕێكیی سروشت و ناڕێكیی پەیوەندییە كۆمەڵایەتییەكانە بۆ زمانی وێنە خەیاڵییەكان. تەنها نەمانی ناڕێكییە زەمینییەكان دەتوانێت بۆ ئەبەد كۆتایی بە ڕەنگدانەوەی ئایینی بهێنێت. ڕێنماییەكی پلان بۆداڕێژراو، ئاگایانە و عەقڵانی بۆ ژیانی كۆمەڵایەتی، لە كۆی ڕەهەندەكانی خۆیدا، هەموو جۆرە عیرفانییەتێكی ئیلاهی و خراپەكارییەكی ئەهریمەنی بۆ هەمیشە دەسڕێتەوە.\nPrevious ڕاگەیاندنی دامەزراندنی ناوەندی سیکۆلار لە دانمارک\nNext سالار باسیرە: ئەو منداڵانەی کە داعش فێری کاری خۆکوژیان دەکات دەتوانن کارەسات بخولقێنن


به‌رێوه‌چونی شه‌ست و پێنجه‌مین کۆبونه‌وه‌ی ساڵانه‌ی ئه‌نجومه‌نی گشتی نه‌ته‌وه یه‌کگرتووه‌کان به به‌شداری رێبه‌ران و سه‌رۆکانی جیهان\nشه‌ست و پێنجه‌مین کۆبونه‌وه‌ی ساڵانه‌ی ئه‌نجومه‌نی گشتی نه‌ته‌وه یه‌کگرتووه‌کان له باره‌گای نه‌ته‌وه یه‌کگرتووه‌کان له نیویۆرك ده‌ستی پێکردووه به به‌شداری رێبه‌ران و سه‌رۆکانی جیهان. هه‌روه‌ك باو بووه هه‌ر یه‌ك له‌و سه‌رۆکانه له گوتاره‌کانیاندا، باسی رێبازو تێروانینیان ده‌که‌ن و هه‌روه‌ها داواکاری و پێشنیاریان ده‌خه‌نه روو بۆ چاره‌سه‌ری کێشه‌کانی جیهان وه‌ك هه‌ژاری و برسیاتی و نه‌خۆشیه‌کان و هه‌روه‌ها ڕێگاکان بۆ پێشگرتن له چه‌کی ناووکی.\nله وتارێـکدا که پـێـنجشه‌ممه له ئه‌نجومه‌نی گشـتی نه‌ته‌وه یه‌کگرتووه‌کاندا پـێشـکه‌شی کرد، سه‌رۆکی وڵاته یه‌کگرتووه‌کانی ئه‌مه‌ریکا باراک ئۆباما داوای پـشـتیوانی نێونه‌ته‌وه‌یی کرد بۆ پـرۆسه‌ی ئاشتی نێوان ئیسرائیل و فه‌ڵه‌سـتینیـیه‌کان، ئه‌وه‌ش بۆ ئه‌وه‌ی ئه‌و دوو لایه‌نه له ماوه‌ی سـاڵێـکدا بگه‌نه ڕێـکه‌وتنێـکی ئاشـتی سه‌رتاسه‌ری.\nسه‌رۆک ئوباما ووتیشی هێزه سه‌ره‌کیه کانی جیهان هێشتا ده‌خوازن له‌گه‌ڵ تاران بکه‌ونه گفتوگۆ سه‌باره‌ت به پرۆگرامی ناوکی به‌ڵام ئوباما هۆشداری دا به ئێران به‌رپرسیاره‌تی هه‌یه سه‌باره‌ت به جێ به جێ کردنی ئه‌رکه‌کانی وه‌ک ئه‌ندامانی کۆمه‌ڵگای ناونه‌ته‌وه‌یی.\nپێنج شه‌ممه، شاندی ئه‌مه‌ریکا و ژه‌ماره‌یه‌ك له وڵاتانی رۆژئاوا له کاتی گوتاردانی سه‌رکۆماری ئێران مه‌حمود ئه‌حمه‌دی نیژاد له نه‌ته‌وه یه‌کگرتووه‌کان پاش ئه‌وه‌ی ئه‌و گوتی، 'زۆربه‌ی خه‌ڵکی سه‌رانسه‌ری جیهان ' له‌و باوه‌ڕه دان حکومه‌تی ئه‌مه‌ریکا به‌رپرسیاری هێرشه تێرۆریستیه‌کانی یازده‌ی سه‌پته‌مبه‌ری 2001 .\nهه‌روه‌ها سه‌رۆکی عیراق جه‌لال تاڵه‌بانی له گوتاری خۆیدا داوای کرد هه‌رێمی رۆژهه‌لاتی ناوه‌ڕاست له چه‌کی ناووکی پاک بێت و داوای جێ به جێ کردنی به‌رنامه‌ی ئابوری گه‌شه پێدان که پێشترێکی ئه‌م ساڵ ده‌ستیپێکرا به ئامانجی خولقاندنی چوار ملیون کار له وڵاته‌که‌ی. سه‌باره‌ت به به‌رنامه‌ی ناوکی ئێران تاڵه‌بانی گوتی، عیراق له‌و باوه‌ره دایه وه‌لاتان مافی ده‌ست وێرا گه‌یشتن به وه‌زه‌ی ناوکی بۆ مه‌به‌ستی ئاشتی خوازانه‌یان هه‌یه وو گوتی کاریگه‌رترین رێگه بۆ چاره‌سه‌ری کێشه‌ی ناوکی ئێران " گفتوگۆ و دیپلوماسی یه".\nمیوانه‌کان: ئۆسامه جه‌میل ئه‌ندام پارله‌مانی عێراق له‌سه‌ر لیستی یه‌کگرتووی ئیسلامی کورده‌ستان و دکتۆر کرمانج گوندی پرۆفیسۆر له زانکۆی ته‌ننسی سته‌ێت له شاری ناشڤێل له ویلایه‌تی ته‌نه‌سی له ئه‌مه‌ریکا.


لاينةگرانى پارتی وبارزانى لةگةرميان\nپارتی دیموکراتی کوردستان نوێبوونەوە . دادپەروەری . پێکەوەژیان\nشرۆڤه و بۆچوون\nده رباره ی هه رێمی کوردستان\nکارەساتی دل تەزێن !\n(قادر قاچاخ )\nسەرۆکی زانا و حەکیم، تو سەرۆکی پێکەوە ژیانی گشت ئول و نەتەوە و تاییفەکانی.جیهان سەرسامە بە مرۆڤ دوستی و ئازایەتیت.خوا بۆ کوردستانیان پتپارێزێت ئەزبەنی\n هه زار سلاو له گوری کادری به لیمه ت و پیشمه ر گه ی فه ر مانده و قاره مان و لیهات و ریبواری ریبازی پارتی و بارزان\n * باش ده‌زانين بۆچی خه‌نده‌ق مان لێداوه .* باش ده‌زانين بۆچی نه‌فت مان فرۆشتووه .* باش ده‌زانين بۆچی دژی ديكتاتوريه‌تی مالكی وه‌ستاوين .* باش ده‌زانين بوچی دژايه‌تی پارتی و سه‌روك بارزانی ده‌كريت .به‌ڵام ئه‌مه جێگای خه‌م نيه چونكه ئاواتی گه‌لی كورد و كوردستان له ئه‌ستوی پارتی و جه‌نابی سه‌روك مسعود بارزانی دايه . بۆ پێشه‌وه پێشمان كه‌وه ئه‌ی بارزانی ....\nجەنابى سەرۆك بارزانى خۆى و هەموو خانەوادەكەى له سەنەگەرەكان ئامادەن\nئەم وێنەيه ئاهەنگ كۆيانى نەكردۆتەوه !\nئەم وێنەيه سەيران و سەفره نيه !\nئەم وێنەيه بەرەكانى جەنگن\nدرێژه ی بابه ت »\nدوای ئەوەی لە چەند سەرچاوەیەکی نادیار و دواتریش لە ئەکاونتەکانی فەیس بوکەوە بڵاوکرایەوە کە گوایە هەڤاڵ محمود محمد ئەندامی مەکتەبی سیاسی پارتیمان لیژنەیەکی پئکهێناوە بۆ سزادانی ئەو کادیرانیەی کە لە ڕێگای تۆڕە کۆمەڵایەتیەکانەوە رەخنە لە سەرکردایەتی پارتی دەگرن، سەرچاوەیەک لە دەزگای ڕاگەیاندنی پارتی ڕایگەیاند کە ئەو بابەتە دورە لە راستی و جگە لە درۆیەکی مەبەستدار هیچی تر نیە.. هەروەها ئەوەشی خستەڕوو کە بەڕێز محمود محەمەد بەسنگێکی فراوانەوە پێشوازی لەهەر رەخنە و تێبینی و پێشنیارێک دەکات کە لەخزمەت بەرەوپێشچونی پارتی و سەرکەوتنی ڕێبازی پیرۆزی بارزانی دابێت.....\nلة كة لار\nسيارةيةكى جيبى بيبووة، ئاﻻى بارتى و وينةى سةرؤكى لى داوه، دوو كةس لةﻻى دائرةى شرطه رييان لى كردووه، ويستويانه ئاﻻكةى لى بكةنةوةو ئةويش قبولى نةكردووه، لةئةنجامدا بة بؤكس حديد ( جةقؤ بؤكس ) لييان داوة.\nرةوانةى نةخؤشخانه كراوة و جارةسةرى بؤ كراوه\nبو زانيارى زياتر\nپه یامێك بۆخه‌لكی پارتی له سلێمانی\nئیمه خه‌لكی گه‌رمیان\nراسته جه‌سته‌مان له ئیوه دووره به لام دلنیابن به روح و گیان له گه ل ئیوه‌ین\nبه دل له گه ل ئیوه‌ین هه‌ركاتێك پێوست بكات پێوستان به ئیمه بیت دلنیابن گه‌نج و لاوانی گه‌رمیان\nئاماده‌ین بۆ دیفاع كردن له لقی چواری پارتیمان ئاماده ین خۆێنمان برژێن و دیفاع بكه ین\nبۆیه ئیوه قه‌ت خۆتان به بی كه س مه زانن و واهه‌ست مه كه ن كه‌وا غه‌درتان لی ده‌كرێت\nئیوه هه‌مووكات سه ربلند بوینه به پارتی بۆنتان وه حیسابتان بۆ كه‌س نه‌كردوه\nبۆیه دووباره پال پشتی خۆمان بۆتان دوباره ده كه ینه وه\nله گه لتاین له گه لتانین سلیمانی\nكۆرێكی ریزلینان بۆ پۆلێك شاعیری به توانای ده‌ڤه‌ره‌كه رميان\nسەركەوتنى گەورەتر لە رێگايه ....\nلەياد مەكەن :-\nليستى (213) بۆ پەرلەمانى عێراق\nليستى (76) بۆ ئەنجومەنى پارێزگاكان\nپارتى ديموكراتى كوردستان = ئاوەدانى , سەقامگيرى , يەكسانى , ئەمن و ئاسايش , خزمەتكردن\nمێژوی ١٤/٤/٠٠٠٠ کارەساتی دل تەزێن !\nئەنفالەکانی گەرمیان لە بەین بردنی گەلی کورد و بە عەرب کردنی سەر زەوینی کورد له کوردستان ، بەداخەوە زور کەس ھەبوون بۆ به‌رژه‌وه‌ندی تایبه‌تی خویان ئەو کات ھاوکاری سەدامی دیکتاتوریان ئەکرد نموونە حکومەتە بەناو ئیسلامی و عەرەبیه‌كان " ھەروەھا هه‌ندێك له كورده خۆفرۆش و جاشه‌كان یارمه‌تیان ئه‌دا " هاوكات ئەم کەسانەی کە ئیستا بەناوی خوا و پیغەمبەر قەسە ئەکەن لەکوێ بون ؟ بەداخەوە ئێستاش دۆستانی ڕژێمی پێشووی له‌ناو چوو ئەم بەرو ئەو بەر ئەکەن ده‌یانه‌وێت ئه‌و کارەسات و کورد کوژی ومال وێرانیه لە بیری گەنجان ببەن و خویان بکەنە پالەوانی گورەپان ! بەڵام ئێمە دڵنیاین ئەم کارەساتە ھەتا ھەتایە چۆن لە مێژو تومار كراوه هه‌روا ده‌مێنێته‌وه خالەکی رەشە بەناو چاوانی دوژمنی کوردو کوردستان ھەمو سالێک لە روژی ١٤/٤/٠٠٠٠ ئەم کارەساتە یادی زیندو ئەکەین ئێمە وەک سەنتەری بارزانی لە گەرمیان خومان بە خاوەن و کەسوکاری شەھیدانی ئەنفالی رەش دەزانین لە ناخی دڵه‌وه سەره خوشی له خومان و ئاراستەی سەرکردایەتیمان و کەسوکاری شەھیدانی غەدر لێکراوانی ئەنفالی گەرمیان و گشت ئەنفال کراوی جافاتی و سۆران وبادینان ئەکەین .\nلە روژی ١٤/٤/ ١٩٨٨ دوژمن ھەمو ھەولی خوی دا بە کیمیا باران کردن و کوشتن دەرکردن و ئەنفال کردن و بێسەروشوین کردنی ژن و منداڵ و پیرو جوان بە بێ جیاوازی و ڕه‌چاوكردنی یایین و ڕه‌گه‌ز و ته‌مه‌ن ! ته‌نها تاوانیان ئه‌وه بوو گكه ده‌یانووت كوردین ! ئه‌مانه هۆكار بوون بۆیه بێ سەرو شوێن کران زیندە به‌چاڵ وله سێدارەدران کێمیا باران قیمه‌ی نامرۆڤایەتی دژی گەلەکەمان بە کارھێنرا ئەو کات کەس باسی ئەوە نەی ئەکرد دیسان ئیستاش كه‌مێ کەس ھەوڵ ئه‌ده‌ن ئەو پشت گوێخستنە دوپات بیکەن و گەنجانی ئیمە ھەڵخەلتێنن وایان لێبیکەن کە ھیچ روینه‌داوە ئەم دەستکەوتە بە خۆڕایی ھاتووە ! نەخێر " بە كوێرایی چاوی ئەو کەسانە گەنجا و لاوان و روڵی گەلی کورد مێژوی ئەم کارەساتە لە بەرچاوە ئەم دەستكه‌وتە بەرھەمی خوێن و قوربانی شەهیدانی کورد و کوردستانە ئارەقی ناو چاوانی پێشمەرگە چاونەترسی کوردستانە ،\nسلاو دەنێرین بو خێزان و کەسوکاری شەھیدانی ١٤/٤/ گەرمیان روحیان شاد جێگایان بەھەشتی بەرین بێت .\nنسرين مراد : نازناو (سوزيار )\nis on Mixlr\nlayengran. يتم التشغيل بواسطة Blogger.\nئەوبابەتانەی زۆرترین جارخوێندراوەتەوە\nجەنابى سەرۆك بارزانى خۆى و هەموو خانەوادەكەى له سەنەگەرەكان ئامادەن ئەم وێنەيه ئاهەنگ كۆيانى نەكردۆتەوه ! ئەم وێنەيه سەيران و سەفره ن...\nرونکردنەوەیەکی پێویست.... https://www.facebook.com/layengran.garmeyean دوای ئەوەی لە چەند سەرچاوەیەکی نادیار و دواتریش لە ئەکاونتەکانی ...\nئۆپۆزسیونی وڵات تێكده‌ر\nئۆپۆزسیونی وڵات تێكده‌ر چه‌ند رۆژیكه بانگه‌شه ی هه‌ڵبژاردن ده‌ستی پێكردووه‌و ئه‌وانه‌ی تامه‌زرۆی ده‌سه‌ڵاتن بۆ ئه‌وه‌ی بگه‌ن به‌ده‌سته...\nTara Baez Axa\nمن ده نگی خۆم ئه ده م به لیستی متمانه و باوه ری نه ته وه یی ده نگی خۆم ئه ده مه لیستی 213 پارتی تۆش له دیدی منه وه براوانه و ده نگی خۆت ...\nبارزانی : گه‌یشتوینه‌ته قۆناغی بریار دانی خه‌ڵكی كوردستان له‌باره‌ی ده‌وڵه‌تی كوردی\nبارزانی : گه‌یشتوینه‌ته قۆناغی بریار دانی خه‌ڵكی كوردستان له‌باره‌ی ده‌وڵه‌تی كوردی بارزانی رایگه‌یاند ئه‌گه‌ر له پاش هه‌ڵبژارن عێراق...\nكةلار لقى 22 كة رميان\nكةلار ئيوارةى ئةمرؤ 2014/4/9 بارةكاى ليزنةى ناوجةى كوﻻن\nلة كة لار سيارةيةكى جيبى بيبووة، ئاﻻى بارتى و وينةى سةرؤكى لى داوه، دوو كةس لةﻻى دائرةى شرطه رييان لى كردووه، ويستويانه ئاﻻكةى لى بكةنةو...\nپه یامێك بۆخه‌لكی پارتی له سلێمانی ============== ئیمه خه‌لكی گه‌رمیان راسته جه‌سته‌مان له ئیوه دووره به لام دلنیابن به روح و گیان له...\nمێژوی ١٤/٤/٠٠٠٠ کارەساتی دل تەزێن ! ئەنفالەکانی گەرمیان لە بەین بردنی گەلی کورد و بە عەرب کردنی سەر زەوینی کورد له کوردستان ، بەداخەوە ز...\nئەرشیفی ئەم ماڵپەڕە\nجەنابى سەرۆك بارزانى خۆى و هەموو خانەوادەكەى له سە...\n© 2013 لاينةگرانى پارتی وبارزانى لةگةرميان. تصميم من alijaaf\nديزاين كراو. تدعمه ali.


بەندە لەبەر ئەوەی رای تایبەت بە خۆم لەسەر پرسە سیاسییەكان هەیەو (قازئاسا) قیڕە قێڕ ناكەم، بۆیە بەردەوام رووبەڕووی هێرش و پەلامارو جنێوو تەشهیر دەبمەوە.\nهەرچەندە قورسترین شەڕ ئەو شەڕانەن كە نەیارەكەت بێ بەهاو بێ ئاكار و بێ ئابڕوو بێت و هیچ مرۆڤایەتییەكی تێدا نەبێت، دەست لە هیچ شتێك نەپارێزێت لە شكاندنت، تەنها لەبەر ئەوەی بە دوای ئەودا قیڕەت نەكردووە.\nبۆ رووداوەكانی ئەیلول و ئۆكتۆبەری 2017 ، بەندە بەوپەڕی لێپرسراوێتییەوە مامەڵەم كرد، رای خۆم لە چەند وتارێكدا بە ئاشكرا نووسی، مەترسییەكانم خستەڕوو، وەكو پەرلەمانتارێكیش لەو سەردەمەدا هەر راستییەكم زانیبێت و هەر مەترسییەكم هەست پێكردبێت و هەر پەیامێكم پێدرابێت، هەم سەركردایەتی سیاسی هەم كۆمەڵانی خەڵكم بەوپەڕی راستگۆییەوە لێ ئاگاداركردۆتەوە.\nسەبارەت بە پرسی ریفراندۆم، من قەناعەتی تەواوم هەبوو كە پرۆسەكە سەركەوتوو نابێت، لەگەڵ ئەوەشدا دوای دەربڕینی مەترسییەكانم لە مانگی تەمموزی 2017ـەوە گۆشە رۆژنامەوانییەكەم راگرت و یەك دێڕم لە دژی ریفراندۆمەكە نەنووسی، بۆ؟ چونكە پێموابوو كورد لەوەتەی هەیە خەبات دەكات و شكستدێنێت، ئەمەش خەباتێكی ترەو ناكرێت دژایەتی بكرێت، بەڵام دەبێ كاربكەین تا پێمان دەكرێت لە زەرەرو زیانەكانی كەم بكەینەوە، چونكە من خۆم ئاگاداری زۆربەی پەیامە نێوخۆیی و ئیقلیمی و نێودەوڵەتییەكان بووم، دەمزانی مەترسی گەورەی بە دواوە دێت، هەوڵی زۆرماندا كەركوك و ناوچە دابڕاوەكان لەو مەترسییە چاوەڕوان كراوانە بە دوور بگرین، بەداخەوە سەركەوتوو نەبووین.\nدواجار بڕیاردرا ریفراندۆم بكرێت و كەركوكیش بگرێتەوە، لەو بڕیارەشدا تەنها پارتی بەرپرسیار نییە، هەموو هێزو لایەنە سیاسییەكانی كوردستان بەپێی قەبارەی خۆیان پشكی بەرپرسارێتییان بەردەكەوێ، كە من پێموایە بەرپرسیارێتی یەكێتی ئەگەر لە بەرپرسیارێتی پارتی زۆرتر نەبێ، ئەوە بە دڵنیاییەوە لەو پرۆسەیەدا كەمتر نییە.\nمن خۆم لەگەڵ هەموو سەرنج و تێبێنی و مەترسییەكانمدا ئیلتزامم بە بڕیارەكەوە كردو بە (بەڵێ) دەنگم دا، دوای ئەوەی كە (93%)ـی كۆمەڵانی خەڵكی كوردستان بە كەركوك و ناوچە دابڕێنراوەكانی ترەوە بە (بەڵێ) دەنگیاندا، سەركردایەتی سیاسی كوردی جورئەتی ئەوەی نەكرد رێز لەو دەنگانە بگرێت و سەربەخۆیی رابگەیەنێت، مەترسییەكان بۆ سەر كەركوك و ناوچە كوردستانییەكانی دەرەوەی هەرێم زۆرتر بوو.\nپاشەكشەی سەركردایەتی سیاسی لە ئەنجامی دەنگەكان رۆژ بە رۆژ مەترسییەكانی بۆ سەر ئەم ناوچانە زیاتر دەكرد، بۆیە دەبوایە كارێك بكرێت بە كەمترین زەرەرو زیانەوە لێی دەربچین.\n16ی ئۆكتۆبەر بە هەموو پێوانەیەك رۆژێكی رەش بوو بۆ كورد، دەرەنجامی پرۆسەی ریفراندۆم نییە بە تەنها، بەڵكو ئەنجامی شكستی 14ساڵ و شەش مانگ و شەش رۆژی حكومڕانی كوردە لەو شارەدا، واتە لە(10/4/2003- 16/10/2017)، بۆیە ناكرێت بە كاردانەوەو تۆمەتباركردنی یەكتر ئەم كارەساتە تێپەڕێنین، هەموومان بەرپرسیارین لەم دۆخەی كەركوك و خورماتوو و ناوچەكانی تر، تۆمەتباركردنی یەك و شكاندنی یەكتر هیچی لێ ناچنینەوە تەنها خزمەتی نەیاران دەكات، چۆن پارتی راشكاوانە لە داخستنی پەرلەمان و ناردنەوەی دكتۆر یوسف محەمەد بۆ ماڵەوە وتی: باشترینی خراپەكانە، دەبێ یەكێتیش لەمەڕ 16ی ئۆكتۆبەر راشكاوانە بڵێت رۆژێكی رەشی مێژووییەو ئەم بژاردەیە باشترین بوو لە ناو خراپەكاندا، پارتیش لە بری ئەوەی پرۆسەیەكی شكستخواردوو بەسەركەوتن بفرۆشێتەوە، دژە ریفراندۆمەكانیش لە بری لێدانەوەی قەوانە كۆنەكەیان، دەبێت هەمووان بەوپەڕی بەرپرسیارێتییەوە هەڵوەستە لەسەر ئەو رووداوانە بكەین و بە شێوازێكی زانستی لەسەریان بووەستین بۆ ئەوەی نەوەكانی ئایندە سوودی لێوەربگرن و هەمان ئەو هەڵە مێژووییانە دووبارە نەكەنەوە، خۆدزینەوەش لە بەرپرسیارێتی هیچ لە راستییە مێژوییەكان ناگۆڕێت.\n10/13/2018 7:34:14 AM


هەرێم رێكەوتنی لەبارەی بـودجەوە لەگەڵ بەغدا راگەیاند – Knwe.org\nسەرەکی » ئابووری » هەرێم رێكەوتنی لەبارەی بـودجەوە لەگەڵ بەغدا راگەیاند\nلە چەند رۆژی داهاتوودا رەشنووسـی بودجەی 2020 دەنێردرێتە پەرلەمان\nهەرێم رێكەوتنی لەبارەی بـودجەوە لەگەڵ بەغدا راگەیاند\nمەسرور بارزانی سەرۆكی حكومەتی هەرێمی كوردستان لە گەڵ وەفدی حكومەتی هەرێم بۆ گفتوگۆ لەگەڵ حكومەتی فیدراڵ تایبەت بە پرسی بودجەی 2020ی كۆبووەوە.\nوردەكاری ئەو رێككەوتنە\nبەپێی هەواڵێكی ماڵپەڕی حكومەتی هەرێم، لە كۆبوونەوەكەدا، سەرۆك و ئەندامانی وەفدەكە، وردەكاری ئەو رێككەوتنەیان خستەڕوو، كە لەژێر رێنمایی و بە چاودێری سەرۆكی حكومەت لە گەڵ وەزارەتی دارایی حكومەتی عیراق لە بارەی بودجەوە ئەنجامدراوە.\nوەفدەكە ئاماژەی بەوەدا كە حكومەتی هەرێمی كوردستان لەگەڵ وەزارەتی دارایی عیراق گەیشتووەتە دەرئەنجامی كۆتایی لە سەر پڕۆژەی بودجەی 2020. ئەمەش یەكەمجارە حكومەتی هەرێمی كوردستان لە قۆناغی سەرەتایی ئامادەكردنی رەشنووسی بودجەی فیدراڵ بەشدار بێت.\nئاماژە بەوەشكراوە، حكومەتی هەرێمی كوردستان هیوادارە رێككەوتنەكە وەكو خۆی جێبەجێ بكرێت و داواش لە فراكسیۆنە كوردستانییەكان و فراكسیۆنەكانی دیكە لە پەرلەمانی عێراق دەكات لە قۆناخی داهاتوو كە پڕۆژەی بودجە دەچێتە پەرلەمانی عیراق، هاوكار و پشتیوان بن لە چەسپاندن و پاراستنی ماف و شایستە داراییە دەستوورییەكانی هەرێمی كوردستان.\nپڕۆژە یاسای بودجە 2020ی عیراق\nپێشتریش، د.دارا رەشید وەزیری پلاندانانی حكومەتی هەرێمی كوردستان رایگەیاند، لەئێستادا هەرێم و بەغدا رێككەوتوون و هیچ كێشەیەك نەماوەو هەروەها ئاماژەی بەوەشدا كە بەردەوام دەبن لە ئاماكارییەكان بۆ بەڕێوەبردنی سەرژمێری گشتی.\nپێشووتریش دوای كۆتاییهاتنی كۆبوونەوەكانیشان لەگەڵ وەفد باڵای حكومەتی عیراق، خالید شوانی وەزیری هەرێم و ئەندامی وەفدەكە رایگەیاند: تائێستا كۆبوونەوەكان بەئەرێنی بەڕێوەدەچێت و هەنگاوی زۆر باشنراوەو هیوادارین ئەو لێكتێگەیشتنانەی هەیە لەكۆبوونەوەی داهاتوودا بگەینە رێككەوتنی كۆتایی.\nوتیشی: «لەسەر پڕۆژە یاسای بودجە 2020ی عیراق لەگەڵ لایەنی عیراقی سەرقاڵی داڕشتنەوەی ناوەرۆكەكەین».\nبڕی 10 تریلیۆن و 500 ملیار دینار پشكی دەبێت\nهەر پەیوەست بە پەیوەندییەكانی هەرێم‌و بەغداو رێكەوتنی هەردوولا، شیروان میرزا ئەندامی ئەنجومەنی نوێنەرانی عێراق بە كوردسات نیوزی راگەیاندوە، بەپێی ناوەڕۆكی رێككەوتنەكە، هەرێم رۆژانە بڕی 250 هەزار بەرمیل نەوتی رۆژانە رادەستی بەغدا دەكات، لە بەرامبەردا هەرێم لەكۆی بودجەی خەمڵێنراوی عیراق كە 162 تریلیۆن دینارە، هەرێمی كوردستان بڕی 10 تریلیۆن و 500 ملیار دینار پشكی دەبێت.\nوتیشی: «ئەو 200 هەزار بەرمیل نەوتەشی دەمێنێتەوە، شایستە داراییەكانی كۆمپانیا نەوتییەكانی هەرێمی پێدەدرێت. هەروەها هەرێم سەرجەم گرێبەستەكانی دەخاتە بەردەم حكومەتی بەغدا، ئەوانیش لەڕێگەی كۆمپانیایەكی جیهانی وردبینی بۆ تێچووی نەوتی هەرێم دەكەن».\nرێككەوتن لەسەر داهاتە ناوخۆییەكان و فیدراڵییەكان\nئەو ئەندامەی لیژنەی دارایی ئاماژە بەوەشدەكات، هەردوولا رێككەوتوون كە حكومەتی عیراق مانگانە بڕی 454 ملیار دینار بۆ فەرمانبەرانی هەرێم بنێرێت، پشكی پێشمەرگەش لە چوارچێوەی بودجەی فەرمانبەرانی هەرێم دیاریكراوە نەك وەزارەتی بەرگری عیراق.\nشیروان میرزا ئاماژەی بەوەشكرد، تاوەكو ئێستا رێككەوتن لەسەر داهاتە ناوخۆییەكان و فیدراڵییەكان نەكراوە، وابڕیارە لە ماوەی چەند رۆژی داهاتوودا وەفدی هەرێم بە سەرۆكایەتی بریكاری وەزیری دارایی و چەند راوێژكار و بەڕێوبەرێكی گشتیی لە بەغدا بمێننەوە، تا رێككەوتنی كۆتایی لەسەر تەواوی بڕگەكان دەكرێت.\nوتیشی: «حكومەتی عیراق لە ماوەی چەند رۆژی داهاتوودا رەشنووسی بودجەی 2020 دەنێرێتە ئەنجومەنی نوێنەران».


"پێکوتەی سیل له توشبوون به کۆرۆنا ده‌تپاریزێت"\nkurdiu 8 11/07/2020 - 18:02 هەواڵ/تەندروستی\nتوێژینەوەیەکی نوێ ئه‌وه دەرخستووە کە ڤاکسینی نەخۆشی سیل، یان هەوکردنی سیی، ئه‌گه‌ری ئه‌وه‌ی هه‌یه مرۆڤ لەتووشبوون بەکۆرۆنا بپارێزێت.\nلە ویلایه‌ته یه‌كگرتوه‌كانی ئەمریکا توێژەرە پسپۆڕه‌كان گەیشتوونەتە ئەو باوەڕەی ئەو کەسانەی پێشتر یان لەکاتی بەکارهێنانی پێکوتەی دژە سیل-دان، رێژەی مردن تیایاندا زۆر کەمە کاتێک تووشی ڤایرۆسی کۆرۆنا دەبن.\nتوێژه‌ره‌كانئاماژه‌یان به‌وه‌ش كردوه کە گەر لەناوچەیەک ڤاکسینی دژەسیل بەڕێژەی 10٪ بەکارهاتبێت، ئەوا بەڕێژەی 10.4٪ رێژەی مردن لەو شوێنە کەمبووە.\nهه‌رچه‌نده تاوه‌كو ئێستا زاناکان هێشتا نەگەیشتوونەتە ئەو ئەنجامەی چۆن چۆنیی ڤاکسینەکە بدەنە کەسێک تووشی کۆرۆنا بووبێت، بەڵام ئاماژه به‌وه ده‌ده‌ن کە مادام بەکتریای زیندووی جۆری (Mycobacterium) لەپێکوتەی دژەسیل-دا هەیە، سیستمی بەرگری نەخۆش بەهێز دەکات و وا دەکات کەسی تووشبوو بە کۆرۆنا لانیکەم بەڤایرۆسەکە نەمرێت.


یەكێتی، حزبێکی فرە پێکهاتە – Knwe.org\nسەرەکی » وتار » یەكێتی، حزبێکی فرە پێکهاتە\nیەكێتی، حزبێکی فرە پێکهاتە\nدژوار كەمال عزیز\nیەكێتیی نیشتیمانیی كوردستان هەر لە سەرەتای دروستبوونییەوە، باوەڕی وابووە كە هەموو پێكهاتەكانی كوردستان لەخۆی بگرێت. ئەمەش لەسەر دەستی سەرۆك مام جەلال نەخشەی بۆ دانراوە، تا ئەندامانی سەركردایەتی بە شێوەیەک رێکبخرێت، كە پێكهاتەی سەرجەم ناوچەكانی كوردستان بێت، ئەم سیستمەش جگە لەوەی سیستمێكی سەردەمیانەیە و گونجاوە، واش مامەڵە لەگەڵ ئەندامانی ئۆرگانەكان دەكات كە سەرمەشق بن لە بڕیاردان و بەشداربن لە سەرجەم سێكتەرەكانی ناو یەكێتیدا، وەكو دەبینین سەركردایەتی یەكێتی جیاواز لە حزبەكانی تر، هەموو چین و تویژەكان لەخۆ دەگرێت، لە سەركردایەتی نوێشدا دەبینرێت، بەڕێوەبردنی ناوخۆی یەكێتی لە هەموو چین و توێژێكی لەخۆ گرتووە.\nیەكێتی سەرەڕای ئەوەی حزبێكی سۆشیال دیموكراتە و لەلایەن سیاسەتمەدارانی لێهاتووەوە رابەرایەتی دەكرێت، لە هەمانكاتدا هەڵقووڵاوی ناو خەڵكە بۆ نوێنەرایەتیکردنی هەموو چین و توێژەكان، لە پێناوی دابینكردنی خۆشگوزەرانی و ئارامیی هەرێمی كوردستان، هەروەها رەخساندنی هەلی كار بۆ گەنجان و پێكەوەژیانی ئاشتیانە و مرۆڤایەتی. لە سەرووشیانەوە لە ئەستۆگرتنی پارێزگاریی لە یەكڕیزیی نەتەوەیی کورد لە عیراق، چونكە عیراق بەشێكی گرنگە لە دابینكردنی خۆشگوزەرانی و قووتی هاووڵاتیانی هەرێمی كوردستان.\nئەوەی جێگەی باسە یەكێتی لە دوای كۆچی سەرۆك مام جەلال، جێگرەکانی و ئەندامانی سەركردایەتی پەیوەندییەكی خێڵەكیان پێكەوە نەبووە بۆ بەڕێوەربردنی ناوخۆی یەكێتی، بەهەمان رێگە یەكێتی نوێ كە بریتیە لە دوو هاوسەرۆك و 123 ئەندامی سەركردایەتی كە نوێنەرانی سەرجەم شارەكانی هەرێمی كوردستان دەکەن، نیشاندەری ئەم راستیەیە كە یەكێتی دوورە لە سیستمی تەقلیدی، دەسەڵاتەكانی بڕیاردان لەناو حزبەكەدا جیاوازە لە حزبەكانی تر، لە ناو یەكێتیدا دەسەڵاتەكان بەپێی پسپۆڕیی و لێهاتوویی كەسەكان لە بوارە جیاجیاكاندا دانراوە و بە شێوازێکی دیموکراتییانە و ئازادانە هەڵبژاردن بۆ كۆی جومگەكان كراوە و دەنگی لەسەر دراوە.\nتیرۆر و شیرازەی كۆمەڵایەتی\nدەستخۆش جێگری سەرۆکی حکومەت


له سلێمانییه‌وه داوای ده‌ستله‌كاركێشانه‌وه‌ی وه‌زیری خوێندنی باڵا ده‌كرێت\nژماره‌یه‌ك مامۆستاو فه‌رمانبه‌ری زانكۆی سلێمانی داوا ده‌كه‌ن بە زوویی چارەسەری دۆخی زانکۆکان و کێشەی مامۆستایان و فەرمانبەرانی بکرێت، ئه‌گه‌رنا داوای ده‌ستله‌كاركێشانه‌وه‌ی وه‌زیری خوێندنی باڵاو توێژینه‌وه‌ی زانستی ده‌كه‌ن.\nله په‌یامێكدا ژماره‌یه‌ك مامۆستاو فه‌رمانبه‌رانی زانكۆی پۆله ته‌كنیكی سلێمانی و هه‌ڵه‌بجه و گه‌رمیان ده‌ڵێن: "بۆ دووەم جار پەیامی خۆمان دەگەیه‌نین بە هەموو لایەک رایدەگەیه‌نن کە بارودۆخی زانکۆکان بە هیچ شێوەیەک قبوڵ کراو نیە، ئەمەی دەکرێت سووکایەتیە بە رۆشنبیران و مامۆستایان و فەرمانبەران و خوێنی شەهیدان و ئەنفالکراوان".\nده‌شڵێن: "بۆیە داوا دەکەین بە زووترین کات وەزیری خوێندنی باڵا و سەرۆک زانکۆ و راگرەکان و ئەنجومەنی وەزارەت و زانکۆکان هەڵوێستی خۆیان بەرامبەر ئەم بارودۆخە رابگەیەنن لە کۆبونەوەی نا ئاسایی ئەنجومەنی وەزارەت و سەرجەم زانکۆکان، بە پەلە داوای ئەنجامدانی ئەنجومەنی وەزارەتی خوێندنی باڵا بکەن بە ئامادەبوونی وەزیری خوێندنی باڵا کە بەرپرسی یەکەمە لەم بارودۆخەی ئەمڕۆ وەک وەزیری بەرپرس، داوا دەکەین کۆبونەوەی ئەنجومەنی وەزارەت لە شاری سلێمانی لە سەرۆکایەتی زانکۆی سلێمانی بکرێت رۆژی پێنجشەممە 12ی ئایاری 2022، کۆبوونەوە بکرێت بە مامۆستایانی نارازی بە مەبەستی چارەسەرکردنی کێشەکان وەستاندنی ئەم سووکایەتیە بە زانکۆکانی سنووری سلێمانی".\nهەروەك داوا لە سەرۆکی حزبەکان دەکەن بێنە سەرخەت بۆ چارەسەر کردنی بارودۆخی سیاسی و ئابووری سلێمانی و گەرمیان و هەڵەبجە کە بوه‌تە عەیبەیەکی گەورە بۆ شێوازی حوکمڕانی سیاسی و مامەڵە کردن لەگەڵ زۆنی سلێمانی.\nده‌شڵێن: "ئەگەر نا داوای دەست لەکار کێشانەوەی وەزیری خوێندنی باڵا وتوێژینەوەی زانستی دەکەین وەک هەڵوێستێک بەرامبەر نادادی لە پێدانی مافەکانی مامۆستایان، فەرمانبەرانی زانکۆکان، ئێمەش بەردەوام دەبین لەسەر بایکۆت و خۆپیشاندان تا مافەکان وەردەگرین و حورمەت بۆ زانکۆ دەگەڕینینەوە".


July 3, 2017 - 2:50 AM کۆدی هه واڵ : 840071 سه ر چاوه : Ckb.abna24 Link:\nئه‌مشه‌و ئه‌و مۆڵه‌ته 10رۆژییه، كۆتاییدێت\nژماره‌یه‌ك له وڵاتاتی عه‌ره‌بی بۆ قه‌ته‌رمۆڵەتیان دیاریكردبو بۆ جێبه‌جێكردنی داواكارییه‌كانیان، تا په‌یوه‌ندییه‌مان له‌گه‌ڵ ده‌وحه ئاسایی بكنه‌وه.\nبە پێی هەواڵ دەری ئەهلی بەیت.ع.ابنا: قه‌ته‌ر رووبه‌ڕووی ئه‌گه‌ری سزادانی زیاتر ده‌بێته‌وه له‌لایه‌ن ژماره‌یه‌ك وڵاتی عه‌ره‌بییه‌وه كه پێشتر په‌یوه‌ندییه دپلۆماتییه‌كانیان له‌گه‌ڵی هه‌ڵپه‌ساردبوو، ئه‌گه‌ر هاتوو ده‌وحه وه‌ڵامی داواكارییه‌كانی ئه‌و وڵاتانه نه‌داته‌وه دوای ئه‌و مۆڵه‌ته 10 رۆژییه‌ی بۆیان دیاریكردبوو.\nمانگی رابردوو، كێشه‌و ئاڵۆزی دپلۆماتی كه‌وته نێوان قه‌ته‌ر له‌لایه‌ك و وڵاتانی (سعودیه- به‌حره‌ین – ئیمارات و میسر) كاتێك ئه‌و وڵاتانه ده‌وحه-یان تۆمه‌تباركرد به "پشتیوانیكردن له‌تیرۆرو هاوپه‌یمانێتی له‌گه‌ڵ ئێراندا"، ته‌واوی ئه‌و تۆمه‌تانه‌ش له‌لایه‌ن به‌رپرسانی قه‌ته‌ڕییه‌وه ره‌تكرانه‌وه.\nچوار وڵاته‌كه پێشتر 13 داواكاریان ره‌وانه‌ی قه‌ته‌ركرد بۆ جێبه‌جێكردنیان له‌پێناو ئاساییكردنه‌وه‌ی په‌یوه‌ندییه‌كانی نێوانیان كه هه‌ندێكیان بریتین له داخستنی كه‌ناڵی ئه‌لجه‌زیره‌و دابه‌زاندنی په‌یوه‌ندییه‌كانی ده‌وحه به تاران-ه‌وه،و داخستنی بنكه‌ی سه‌ربازی توركیا له‌و وڵاته ده‌بینێته‌وه.\nماوه‌ی 10 رۆژ درا بوو به قه‌ته‌ر، كه ئه‌و داواكاریانه جێبه‌جێ بكات، مۆڵه‌ته‌كه ئه‌مشه‌و كۆتایی بێت.\nشێخ محه‌مه‌د بن عه‌بدولڕه‌حمان ئالسانی وه‌زیری ده‌ره‌وه‌ی قه‌ته‌ڕ رایگه‌یاند، ئه‌و داواكاریانه بۆ ئه‌و دانراون كه ره‌تبكرێنه‌وه، ووتیشی "ئه‌و مۆڵه‌ته‌ی بۆ ده‌وحه دیاریكراوه ئامانج لێی رووبه‌ڕووبوونه‌وه‌ی تیرۆر نییه به‌ڵكو كه‌مكردنه‌وه‌ی سه‌روه‌ری قه‌ته‌ڕه".\nشێخ محه‌مه‌د ئه‌وه‌شی روونكرده‌وه كه‌له‌گه‌ڵ ئه‌وه‌شدا ده‌وحه ئاماده‌ی گفتوگۆو تاوتووێكردنی سكاڵاكانی وڵاتانی عه‌ره‌بییه" به مه‌رجی گونجاو و هیچ كه‌س مافی ئه‌وه‌ی نییه هۆشداری بدات به‌ده‌وڵه‌تێكی خاوه‌ن سه‌روه‌ری".\nله‌به‌رامبه‌ردا وڵاتانی كه‌نداو جه‌ختیان له‌وه‌كردووه كه داواكارییه‌كانیان جێی وتووێژنین، له‌هه‌مانكاتدا باڵیۆزی ئیمارات له رووسیا رایگه‌یاند ئه‌گه‌ر هاتوو قه‌ته‌ڕ ئه‌و داواكاریانه‌ی جێبه‌جێ نه‌كرد ئه‌وا پێده‌چێت رووبه‌ڕووی سزای نوێ ببێته‌وه.\nهه‌رچه‌نده تائێستا روون نییه ئه‌و سزا نوێیانه چین به‌ڵام هه‌فته‌ی رابردوو به‌رپرسانی وڵاتانی كه‌نداو رایانگه‌یاند پێده‌چێت داوا له‌هاوبه‌شه بازرگانیه‌كانیان بكه‌ن له‌نێوان مامه‌ڵه‌كردن له‌گه‌ڵ ئه‌وان و قه‌ته‌ڕدا خۆیان یه‌كلابكه‌نه‌وه.\nهه‌روه‌ك شاره‌زایانی بواری بانكی بڕوای خۆیان نیشاندا كه پێده‌چێت بانكه‌كانی سعودیه- ئیمارات و به‌حره‌ین له قه‌ته‌ڕ به‌فه‌رمی داوایان لێبكرێت كه قه‌رزو پاره‌ی دانراویان له‌بانكه‌كانی ئه‌و وڵاته بكێشنه‌وه.\nله‌لایه‌ن خۆشییه‌وه ئه‌نوه‌ر قرقاش-ی وه‌زیری كاروباری ده‌ره‌وه‌ی ئیمارات له‌ئه‌گه‌ری هه‌ڵكشانی قه‌یرانه‌كه‌ی كه‌مكرده‌وه‌و رایگه‌یاند، مه‌رج نییه قه‌یرانه‌كان قوڵتربكرێنه‌وه به‌ڵكو ئه‌گه‌ری جیابوونه‌وه هه‌یه، له‌ئاماژه‌یه‌كدا بۆ ده‌ركردنی قه‌ته‌ڕ له‌ئه‌نجومه‌نی هاریكاری كه‌نداو كه‌له‌ساڵی 1981 دا له‌سه‌روبه‌ندی شۆِرشی ئیسلامی ئێران و هه‌ڵایسانی شه‌ڕی نێوان ئێران عێراق پێكهێنرا.\nJune 5, 2017 - 4:08 PM\nتره‌مپ سه‌ردانی هەردوو ڕژێمی داگیرکەری سعودیه‌و ئیسرائیل ده‌كات


عه‌داله‌ت عه‌بدوللا – پەڕە 5 – Knwe.org\nسەرەکی » وتار » عه‌داله‌ت عه‌بدوللا (پەڕە 5)\nلە نێوان یەكێتی و پارتیدا\n12/03/2019\tعه‌داله‌ت عه‌بدوللا\nبەپێی ئەنجامی هەڵبژاردنەكان بێت، یان شایستەیی سیاسی و خەونی حزبی، یان ئەزموونی فەرمانڕەوایی هەرێمی كوردستان خۆی، نەنگی تێدا نییە كە رێكەوتنی نێوان یەكێتی و پارتی، لە قۆناغی سازانی مەبدەئی و گونجان لەسەر كۆمەڵێك پرسی نیشتمانی، بچێتە سەر یەكلاكردنەوەی پێگەو پۆستەكان. راستە، ئەوەی راسپێردراوە كە كابینەی نوێی حكومەت پێكبهێنێت، پارتی دیموكراتە، بەڵام راستتر لەوە، ئەوەیە، پرۆسەی پێكهێنانەكە بەندە بە رێكەوتنە سیاسییەكانەوە، ...\nفه‌له‌سه‌فه‌یه‌كی نوێ بۆ به‌ڕێوه‌بردنی ده‌وڵه‌تی عیراق*\n05/03/2019\tعه‌داله‌ت عه‌بدوللا\nچ تایبه‌تمه‌ندییه‌ك؟ به‌بێ ره‌چاوكردنی هه‌ندێك تایبه‌تمه‌ندیی مێژوویی و كۆمه‌ڵگه‌یی و كه‌لتووریی وڵاتان، تیۆری سیاسی و كارگێڕیی ئاماده‌كراو له‌ئارا نییه بۆ به‌ڕێوه‌بردنی ده‌وڵه‌ت. قسه‌یه‌كی به‌ڵگه‌نه‌ویستیشه كه به شێوه‌یه‌كی به‌شی (جزئی) بێت، یان رێژه‌یی، حاڵه‌تی تاك و تایبه‌ت هه‌یه كه دۆخی وڵاتان و كۆمه‌ڵگه‌كانی پێ ده‌ناسرێته‌وه‌و وایان لێده‌كات كه ده‌ست به تایبه‌تمه‌ندێتیی رێژه‌یی خۆیانه‌وه بگرن. ئه‌مه جگه‌له‌وه‌ی خۆ به‌راورد كردنیشیان به‌وانی تر، ...\n20/01/2019\tعه‌داله‌ت عه‌بدوللا\nلە چوارچێوەی كۆنفرانسی»زەبروزەنگ و دەرچوون لە زەبروزەنگ» كە لەلایەن پلاتفۆرمی دابڕان و خانەی زانستە مرۆییەكانی پاریس-ەوە بۆ ماوەی دوو رۆژ، 17و18ی كانونی دووەمی(2019) لە هۆتێل رامادا-ی شاری سلێمانی، رێكخرابوو، گوێبیستی زۆرێك لە بابەتەكانی كۆنفرانس بووین، بەگشتیش بۆنەكە، سەرەڕای بوونی هەندێک گرفت لە ئاستی بەڕێوەبردنی پانێڵەكانی كۆنفرانس و لایەنی كارگێڕیدا، بۆنەیەكی بەسوود بوو، مرۆڤ هیوادارە كە كۆنفرانسی وەها، بە فۆرم و ...\n30/12/2018\tعه‌داله‌ت عه‌بدوللا\nكشاندنەوەی هێزەكانی ئەمریكا لە سوریا، كە نزیكەی (2000) دوو هەزار سەرباز ئەبن لەچەند بنكەیەكی جیاجیاداو لەناوچەكانی ژێر كۆنترۆڵی كوردەكانی رۆژئاوا، وا دەردەكەوێت كە بڕیارێكی تاكڕەوانە بێت!. ترەمپ، لەم بڕیارەیدا، بەئاشكرا دیارە كە پرسی بە بكەر و دەزگا پەیوەندیدارەكانی وڵاتەكەی و تەنانەت ئیدارەكەی خۆیشی نەكردووە!، زۆربەی راوێژكارەكانیشی، ئاگاداری نین، نەشگەڕاوەتەوە بۆ وەرگرتنی بیروڕای فەرماندە سەربازییە مەیدانییەكان، تەنانەت حسابی بۆ پنتاگۆن-یش نەكردووە. ...\n12/12/2018\tعه‌داله‌ت عه‌بدوللا\nئەوەی كە ساڵێك لەمەوبەر، لە عیراقدا، روویداو جاڕدرا، پتر سەركەوتنێكی سەربازیی پەتی بوو بەسەر (دەوڵەت)ی تیرۆریستیی داعشدا، دەتوانرێ بوترێت كە تەنها بریتی بوو لە كۆتایی هێنان بە شەڕی بەرەیی لەگەڵا تیرۆریستاندا، شەڕێك كە جگە لە ماڵوێرانییەكان و قوربانی و زیانە گیانییەكانی، نەزیفێكی دارایی گەورەشی دروستكردو خەرجییەكانی گەشتە سەرو (300)ملیار دۆلار!. شاردنەوەی فاكت و زانیارییەكان رووداوی تێكشكانی داعش، ئەگەر لەرووی مەعنەویشەوە، ...\n31/10/2018\tعه‌داله‌ت عه‌بدوللا\nیه‌كه‌م: ئه‌نجامی هه‌ڵبژاردنه‌كانی به‌غداو هه‌رێمیش، بۆ هێزێكی وه‌كو یه‌كێتی، پێویستییان به لێكۆڵینه‌وه‌و ئه‌نجامگیریی هه‌مه‌لایه‌نه. ئه‌گه‌ر له‌م دوو بۆنه‌یه‌دا، له‌ڕووی پێگه‌ی په‌رله‌مانییه‌وه، كورسیش زیادی كردبێت، ئه‌وا ده‌نگ كه‌می كردووه. بۆ ئه‌وه، گه‌ڕانه‌وه بۆ ژماره‌و داتاكان، به‌سه. دووه‌م: دواخستنی كۆنگره‌ی یه‌كێتی، له‌چه‌ند روویه‌كه‌وه، زیانی هه‌یه، سه‌ره‌تا بۆ نێوبانگی حزبه‌كه، پاشان بۆ سه‌ركردایه‌تییه‌كه‌ی كه 4 ساڵ به‌سه‌ر ماوه‌یدا تێپه‌ڕیووه‌و نوێ نه‌كراوه‌ته‌وه. سێیه‌م: چه‌ند ...\nمام جەلال و رووناكبیران\n03/10/2018\tعه‌داله‌ت عه‌بدوللا\nلە ساڵیادی كۆچیی دوایی بەهەشتی»مام جەلال»دا (1933-2017ز)، زۆر یادو باس و راز هەن لەبارەیەوە بنوسرێن. هەر یەكێ لە ئێمە، ئەوەی رۆژێك بینیبێتی و ماوەیەك لێی نزیك بووبێ، زۆری هەیە بۆ وتن و بۆ نووسین، بەڵام با لەم یادە غەمگینەدا، جوانیی «مام» ببینین لە مامەڵەو هەڵوێست و رێزی لە مەعشەری رووناكبیران. مام، چونكە خۆی سیاسەتمەدارێكی رووناكبیر بوو، وەك زۆر(سەركردە)ی ئەمڕۆی وڵات، ...\nدروستكردنی هەرێمێكی تر..!\n25/07/2018\tعه‌داله‌ت عه‌بدوللا\nكولتووری سیاسیی یەك سەدەی رابردووی عیراق، كە لەیەككاتدا كاریگەریی ئایدیۆلۆژیاكانی نەتەوەپەرستی Nationalism و، ماركسییەت Marxism و، ئیسلامگەرایی Islamism و، بەعسیزم و، تاڕادەیەكیش، عیراقچێتیی، بەسەرەوەیە، كولتوورێك نییە، بەئاسانی، لەگەڵ دیموكراسیدا، هەڵبكات. دیموكراسی، سیستەمێكە، دەرگای بەڕووی هەموو دابەشبوونێكی سیاسی‌و كارگێڕی‌و ئایینی‌و ئەتنیكی‌و ناوچەیی‌و تەنانەت خیڵەكییشدا، كراوەیەو، هەمووی، وەك ماف، سەیر دەكات. كرۆكی دیموكراسییش، گرەنتیكردنی مافی جیاوازییە. هەندێجار، ئەمە لەتێزی سۆسیۆلۆژیدا گوزارشتی لێدەكرێت، ...\nهه‌ڵهاتن له به‌رپرسیارێتی…!\n24/07/2018\tعه‌داله‌ت عه‌بدوللا\nزۆربه‌ی هێزه سیاسییه‌كانی عێراق، ئه‌گه‌ر نه‌وترێ هه‌موویان، له‌حكومه‌تی ئێستادا به‌شدارن، به‌ڵام له‌هه‌ڵگرتنی به‌رپرسیارێتیی له‌به‌رامبه‌ر خراپیی باری ژیان و گوزه‌رانی دانیشتووانی ئه‌و پارێزگایانه‌ی وڵاتدا، كه دوو هه‌فته‌یه خۆپیشاندان ده‌كه‌ن، خۆیان ده‌دزنه‌وه!. ئه‌گه‌ر»هادی عامری»ی لێ به‌ده‌ر بكه‌یت كه وه‌ك سه‌رۆكی دووه‌مین براوه‌ی هه‌ڵبژاردن(فه‌تح)، به‌ئاشكرا داوای لێبوردنی له عێراقییه‌كان كرد كه له‌و 15 ساڵه‌دا، نه‌یانتوانیوه خزمه‌تیان بكه‌ن، هیچ كه‌س و لایه‌نێكی تر، هه‌ڵوێستی ...


سوریا.. لە هێرشێکدا ٤٠ سەربازی سوپا کوژران\nڤیدیۆ.. هێزە ئەمنییەکان بە توندی روبەڕوى خۆپیشاندەرانی بەغدا بوونەتەوە\nچین.. ڤایرۆسی کۆرۆنا هۆکارەکانی گواستنەوەى گشتى ڕاگرتووە\nگردبوونەوەی دانەمەزراوە کوردەکانی کەرکوک توندوتیژی لێکەوتەوە\n4307 جار خوێندراوەتەوە\nچارەنوسی ئەو ژنانەی منداڵیان لە داعش هەیە نادیارە هەرچەندە دایکیان نایانە‌وێت منداڵه‌كانیان جێبهێڵن، به‌ڵام له‌لایه‌ن كه‌سوكار و جڤاتی یه‌زیدیه‌وه ناچار ده‌كرێن ده‌ستبه‌رداری منداڵەکانیان بن.\nیەکێک لەو ژنانەى منداڵى داعشى هەیە دانیشتوى شنگالە و لە ڕاپۆرتێکى كاژین جه‌لالى نوسەردا وردەکارى ژیانی و چۆنێتى دەستبەسەرکردنیان لەلایەن داعشەوە ڕوون دەکرێتەوە.\nئێواره‌یه‌كی ئاساییه بۆ 'نه‌سرین'ی دانیشتووی شنگال كاتێك له‌گه‌ڵ خێزانه‌كه‌یدا له ماڵی خاڵی میوان ده‌بن. ئێواره‌ی ٣ی ئابی ساڵی ٢٠١٤، نه‌سرین و خزمه‌كانی له كه‌شێكی گه‌رموڕی خێزانیدا ده‌بن كاتێك ده‌بیستن داعش پێشڕه‌وویه‌كی زۆری كردووه، به‌ڵام ئه‌وه‌ی ئه‌وان چاوه‌ڕوێیان نه‌ده‌كرد ئه‌وه‌بوو ئه‌و شه‌وه ببنه قوربانی ده‌ستی هێزێكی دڕنده.\nهه‌رچه‌نده كاتێك داعش هێرش بۆ سه‌ر شه‌نگال ده‌كات، نه‌سرین و خێزانه‌كه‌ی به‌ره‌و چیا هه‌ڵدێن، به‌ڵام پێش گه‌یشتنیان به ناوچه‌یه‌كی ئارام ده‌ستبه‌سه‌ر ده‌كرێن و به‌ره‌و موسڵ ده‌برێن. نه‌سرین چه‌ند جارێك ده‌فرۆشرێت و له خێزانه‌كه‌ی جیاده‌كرێته‌وه و دواتر به‌ره‌و سوریا ده‌برێت. به‌ڵام كاتێك له ساڵی ٢٠١٧دا له سوریا هه‌ڵدێت و ده‌گه‌ڕێته‌وه موسڵ، نه‌سرین به ته‌نها نابێت؛ به‌ڵكو منداڵێكی ساواشی له‌ئامێزدا ده‌بێت. ئه‌و منداڵه له ده‌ره‌نجامی ئه‌و لاقه‌كردنانه‌وه درووست ده‌بێت كه ئه‌م به‌رده‌وام ڕووبه‌ڕووی بۆته‌وه.\nسه‌ره‌ڕای هه‌موو ئه‌و نه‌هامه‌تیه، نه‌سرینی دایك نایه‌وێت منداڵه‌كه‌ی جێبهێڵێت به‌ڵام له‌لایه‌ن كه‌سوكار و جڤاتی یه‌زیدیه‌وه ناچار ده‌كرێت ده‌ستبه‌رداری بێت.\nهه‌ندێك له‌و ژنه یەزیدیانه‌ی وه‌ك نه‌سرین، له لایه‌ن چه‌كدارانی رێكخراوی تیرۆریستی داعشه‌وه فڕێندرابوون له رووبه‌ڕووبونه‌وه‌ی قۆناغێكی تاریكی ژیانیاندا به ته‌نهابوون، به‌ڵام كاتێك وه‌ك رزگاربوو گه‌ڕانه‌وه، خاوه‌نی منداڵ بوون.\nله‌به‌رئه‌وه‌ی باوكی ئه‌و منداڵانه موسوڵمانن و ئه‌ندامی داعشن، كۆمه‌ڵگای یەزیدی نایانگرنه‌وه خۆیان و دادگاكانی عێراقیش هیچ یاسایەکیان نیە ئەو منداڵانە بە ناوی دایکیانەوە ناونووس بکات.\nدوای داگیرکردنی شەنگال و ناوچەکانی دەوروبەری لە لایەن داعشەوە لە ٣ی ئابی ٢٠١٤دا، ژمارەیەکی زۆر لە کوردانی یەزیدی کۆمەڵکوژی کران و بەشێکیشیان دەستگیرکران. ئەو ژن و منداڵانەی کەوتنە دەست چەکدارانی داعش وەک کۆیلەی سێکس مامەڵەیان لەگەڵ کرا و کڕین و فرۆشتنیان پێوەکرا.\nهه‌ندێك له‌و ژنانه رووبه‌ڕووی ئه‌شكه‌نجه و ده‌ستدرێژی سێكسی بوونه‌وه و هه‌ندێكیشیا لە ئەنجامی لاقەکردنەوە منداڵیان لە چەکدارەکانی داعش بوو. دوای چه‌ند ساڵێك له نه‌هامه‌تی و ژێر ده‌ستیی، جڤاتی یەزیدیی ئامادە نەبوو ئەو منداڵانە بگرێتە خۆی کە لە باوکێکی داعشییەوە هاتبوونە دونیاوە.\nدوو بۆچوونی جیاواز\nله‌مه‌ڕ ئه‌م پرسه دوو بیروڕای جیاواز هه‌ن، له‌لایه‌كه‌وه، هه‌ندێك له كه‌سایه‌تی ئاینی و كه‌سانی نه‌ریتیی ناو كۆمه‌ڵگای یه‌زیدی پێیانوایه ئه‌م منداڵانه نابێت بێنه‌وه ناو جڤاته‌كه‌یان.\nلە مانگی نیسانی ئه‌مساڵدا، ئەنجومەنی رۆحانی یەزیدی بەیاننامەیەکی بڵاوکردەوە کە تێیدا هاتوە "ئەو ژنانەی کەوتونەتە دەست داعش دەتوانن بە منداڵەکانیانەوە بگەڕێنەوە ناو کۆمەڵگە". بەڵام دوای کاردانەوەی نه‌رێنی خەڵک له‌سه‌ر ئه‌م پرسه، دوای دوو رۆژ ئەنجوومەنەکە بۆچوونه‌كه‌ی خۆی گۆڕی و رایگه‌یاند كه ئه‌وان ته‌نها مەبەستیان لەو منداڵانەیە كه دایک و باوکیان یەزیدین.\nله‌لایه‌كی دیكه‌وه، چالاكوان و داكۆكیكاران له مافه‌كانی ژنان بۆچوونێكی ته‌واو جیاوازیان هه‌یه و پێیانوایه کۆمەڵگەی یەزیدی دەبێت دایکەکان بە منداڵەوە وەربگرێتەوە.\nچالاکوانێکی یەزیدی، تەلال موراد، لەم بارەیەوە گوتی: "رووداو و ناخۆشی زۆر بە سەر یەزیدیەکاندا هاتوون، بەڵام کەیسی ئەو منداڵانەی باوکیان داعشە زۆر ئاڵۆزە، چونکە ئەمە پەیوەندی بە بنەماکانی ئاینی یەزیدییەوە هەیە. من وەک چالاکوانێک لەگەڵ گەڕاندنەوەی ئه‌و منداڵانه‌دام، به‌ڵام به‌مه‌رجێك له‌سه‌ر ئاینی یه‌زیدی ناونووس نه‌كرێن تاوه‌كو ئه‌و دووبەرەکیه‌ش كه‌م بكاته‌وه كه ئێستا له‌سه‌ر ئه‌م مه‌سه‌له‌یه بوونی هه‌یه".\nبه‌گوێره‌ی یاسای عێراقی، منداڵ بە ناوی باوکیەوە ناونوس دەکرێت، به‌ڵام لەبەر ئەوەی ئەم منداڵانە باوکیان نادیاره، هیچ یاسایەکی تایبەت نیە بتوانێت مامەڵە لەگەڵ كه‌یسه‌كانیاندا بكات.\nبەڕێوبەری ڕێکخراوی 'ئێمە'، بەهار عەلی، له‌مباره‌یه‌وه گوتی: "به‌پێی یاسای عێراقی، ئەگەر منداڵێک دایک و باوکی دیار نەبوو، ئه‌وا ناوێکی وەهمی بۆ دروست دەکرێت و لە سەر ئاینی ئیسلام ناونوس دەکرێت، بەڵام لەم کەیسەدا كه دایکەکان دیارن و په‌یڕه‌وی ئاینی یەزدی ده‌كه‌ن، مه‌سه‌له‌كه یه‌كلایی ناكرێته‌وه. بۆیه، بۆ چارەسەرکردنی ئەم کێشەیە پێویستە یاسایەکی نوێ دەربکرێت کە مەرجەع بە دایک بدرێت بتوانێت منداڵ بە ناوی خویەوە ناونوس بکات".\nبەگوێره‌ی ئاماره‌كانی نوسینگه‌ی بابا شێخ، ئه‌نجوومه‌نی رۆحانی یه‌زیدی، تاوه‌كو ئێستا ١١٦٣ ژن له ده‌ستی داعش ڕزگار کراون و ٣٠٨٣ کەسیش چارەنوسیان نادیاره. لەبارەی ئاماری ئەو منداڵانەی کە باوکیان یەزیدی نین، زانیاریه‌كی پشتڕاستكراوه ده‌ستناكه‌وون، له‌به‌رئه‌وه‌ی دایكه‌كان ئاماده‌نین ده‌ستبه‌رداری منداڵه‌كانیان ببن و زانیاریه‌كه به شاراوه‌یی ده‌هێڵنه‌وه.\nسه‌رۆكی نوسینگه‌كه، شێخ هادی حه‌جی، باسی له‌و منداڵانه كرد كه له دایكیان جیاكراوونه‌ته‌وه، جا به ڕه‌زامه‌ندی خۆیان بووبێت یان نا، هه‌ندێكیان له خانه‌ی بێسه‌رپه‌رشتن و هه‌ندێكی دیكه‌شیان له‌لایه‌ن خێزانی خۆبەخشەوە گیراونەتەخۆ. هەندێکی دیكه‌شیان له‌گه‌ڵ دایكیاندا ماونه‌ته‌وه و له‌ناو جڤاتی یه‌زیدیدا وا پیشان ده‌درێن كه باوكیشیان یه‌زیدی بێت.\nهه‌ر به‌گوێره‌ی زانیاریه‌كانی نوسینگه‌كه، هەندێک لەو ژنانەی منداڵیان لە داعش هەیە، لەلایەن خانەوادەکانیانەوە ڕێگریان لێدەکڕێت منداڵەکانیان لای خویان بهێڵنەوە. هەندێکی تریشیان، لە کاتی ڕزگار بوونیاندا خۆیان بڕیارده‌ده‌ن منداڵەکانیان لە سوریا و ناوچەکانی تری عێراق له‌دوای خۆیان جێبهێڵن.\nئەنجوومەنی ئاسایشی نەتەوە یەکگرتوەکان لە ساڵی ٢٠٠٠دا بڕیاری ژمارە ١٣٢٥ په‌سه‌ندكردووه کە تایبەتە بە ژن و منداڵ لە كاتی ململانێی چه‌كداریدا.\nبه‌گوێره‌ی بڕیاره‌كه، له‌به‌رئه‌وه‌ی جه‌نگ و ململانێی چه‌كداری كاریگه‌ریه‌كیه‌كی نه‌رێنی گه‌وره‌تر له‌سه‌ر ژن جێدێڵێت، ده‌بێت ره‌وشی خۆیان و منداڵه‌كانیان له‌كاتی ململانێ سه‌ربازیه‌كاندا به‌تایبه‌تی به‌هه‌ند وه‌ربگیرێت. بڕیاره‌كه وڵاتان هان دەدات ڕێوشوێنی پێوویست بگرنه‌به‌ر بۆ ئه‌نجامدانی ئاسانكاری بۆ گه‌ڕانه‌وه‌ی ئاواره و رزگاركراوه ژنه‌كان بۆ زێدی خۆیان و دووباره نیشته‌جێكردنه‌وه و تێكه‌ڵكردنه‌وه‌یان به ژیانی ئاسایی ناو جڤاته‌كانیان.\nنه‌سرین و چه‌ندین ژنی دیكه‌ی رزگاربووی یه‌زیدی هێشتا نه‌یانتوانیوه له بازنه‌ی ئه‌و تووندوتیژی و نایه‌كسانیه بێنه‌ده‌رێ كه له ئه‌نجامی ململانێیه‌كی خوێناویه‌وه رووبه‌ڕوویانكراوه‌ته‌وه. ئه‌وان ئه‌مڕۆ ئازادكراون، به‌ڵام كاریگه‌ریی ئه‌زموونه تاڵه‌كه‌یان هێشتا به‌رۆكیان به‌رنه‌داوون و پاش گه‌ڕانه‌وه‌شیان له‌ژێر فشاری كۆمه‌ڵدا ناتوانن بڕیار له‌سه‌ر چاره‌نووسی خۆیان و منداڵه‌كانیان بده‌ن.\nهه‌وڵه‌كانی كۆمه‌ڵی مه‌ده‌نی و رێكخراوه ناوخۆیی و جیهانیه‌كان به‌رده‌وامن بۆ چاره‌سه‌كردنی ئه‌م كێشه ئاڵۆزانه، به‌ڵام تاوه‌كو یه‌كلایی كردنه‌وه‌ی پرسه‌كانیان، نه‌سرین و رزگاربووانی دیكه‌ی یه‌زیدی چاوه‌ڕوانن.\nتێبینی : نەسرین ناوێکی خوازراوە.


وەزارەتی دارایی عێراق: موچەی مانگی حوزەیران دابەش دەکرێت - هيوای کۆرد\nژوری ئۆپراسیۆنی پارێزگای دهۆك ژماره‌یه‌ك بڕیاری نوێی ده‌ركرد 49 خوله‌ك ago\nسه‌رۆكی په‌رله‌مانی كوردستان په‌یامێكی پیرۆزبایی ئاراسته‌ی پارتی كرد 56 خوله‌ك ago\nHome هەواڵ عێراق وەزارەتی دارایی عێراق: موچەی مانگی حوزەیران دابەش دەکرێت\non: ته‌مموز 03, 2020 In: عێراق, هەواڵ\nوەزارەتی دارایی عێراق رایگەیاند، لەسەر بڕیاری وەزیری دارایی ئەمڕۆ هەینی بەڕێوەبەرایەتی گشتی ژمێریاری هەستاوە بە خەرجکردنی پارەی پێویست بۆ دابەشکردنی موچەی مانگی حوزەیرانی سەرجەم فەرمانبەران و پارەکەش خراوەتە سەر هەژماری بانکی.\nلە راگەیەنراوێکدا کە تۆڕی هەواڵی عێڕاق (واع) بڵاویکردوەتەوە، بەڕێوەبەرایەتی گشتی ژمێریاری لە وەزارەتی دارایی عێراق رایگەیاند، لەسەر بڕیاری راستەوخۆی عەلی عەلاوی، وەزیری دارایی و ئابوری بڕیاردرا بە خەرجکردنی پارەی پێویست بۆ دابەشکردنی موچەی مانگی حوزەیرانی سەرجەم فەرمانبەران.\nئەوەش هاتوە، بەڕێوەبەرایەتی گشتی ژمێریاری لە رۆژی چوارشەممە 1ی تەمموزەوە سەرقاڵی تەواوکردنی مامەڵەی ژمێریاری سەرجەم فەرمانبەرانە بە ئامانجی ئامادەکردنی سەرجەم لیستی موچەی وەزارەتەکان و دابەشکردنی موچە لەسەرەتای ئەم هەفتەیەدا.\nبڕیارەکەی وەزارەتی دارایی دوای ئەوە هات، دوێنێ پێنجشەممە بانکی ناوەندی عێراق رایگەیاند، بە بەهای 8 ترلیۆن دینار و بە گوێرەی رێنماییەکان پێشینەیەکی قەرزی خستوەتە سەر هەژماری بانکی وەزارەتی دارایی، ئەوەش هاوکاری حکومەت دەبێت لە گەرەنتیکردنی پێدانی موچەی فەرمانبەران بۆ مانگەکانی تەمموز، ئاب و ئەیلول.\nTags: عەلی عەلاویعێراق‌فەرمانبەرانموچەوەزارەتی دارایی\n2312 توشبوی نوێی كۆرۆنا لە عێراق تۆماركرا


سەرۆکی هەرێمی کوردستان پیرۆزبایی لە ئەنتۆنیۆ گۆتێرێز دەکات\n19/6/2021 - 19:18\nبەبۆنەی هەڵبژاردنەوەی وەکو سکرتێری گشتیی نەتەوە یەکگرتووەکان، نێچیرڤان بارزانی پیرۆزبایی لە ئەنتۆنیۆ گۆتێرێز دەکات.\nنێچیرڤان بارزانی، سەرۆکی هەرێمی کوردستان لە هەژماری خۆی لە تویتەر نوسیویەتی، "بەو هیوایەین هاوئاهەنگیی نزیکی نێوانمان بۆ چارەسەرکردنی ته‌حه‌دییه‌كان بەردەوامبێت کە رووبەڕووی هەرێمی کوردستان، عێراق و جیهان دەبنەوە.\nئەنتۆنۆ گۆتێرێز لە سیی نیسانی هه‌زار و نۆسه‌د و چل و نۆ لە لیشبۆنی پۆرتوگال لەدایکبووە، لە هه‌زار و نۆسه‌د و نه‌وه‌د و پێنج تاوەکو دووهه‌زار و دوو سەرۆکوەزیرانی وڵاتەکە بووە، دوایی کراوە بە کۆمیسیاری باڵای پەنابەرانی سەر بە نەتەوەیەکگرتووەکان و تاوەکو دووهه‌زار و پازده لەو پۆستە مایەوە.\nگۆتێرێز لە یه‌كی کانوونی دووەمی دووهه‌زار و حه‌ڤده وەکو سکرتێری گشتی نەتەوەیەکگرتووەکان هەڵبژێردرا، دوای سێ مانگ لە دەستبەکاربوونی و لە سی و یه‌كی ئادار گۆتێرێز سەردانی هەرێمی کوردستانی کرد و سوپاسی بەرپرسانی هەرێمی کوردستانی کرد بۆ لەخۆگرتن و پاڵپشتیکردن لە ئاوارەو پەنابەران.


22:11 - 13 پووشپەڕ 2715\nبەپێی راپۆرتی ماڵپەڕی کوردستان میدیا، چارەنووسی سامان نەسیم زیندانیی سیاسیی کورد کە چەند مانگە لە ناڕوونی دایە بەپێی وتەی خالدی پارێزەری سامان نەسیم، حوکمی لەسێدارەدانی ئەو زیندانیە سیاسییە لەلایەن دیوانی باڵای وڵاتەوە گۆڕانی بەسەردا هاتووە.\nموختار نەسیم برای سامان نەسیم بە کەماڵ حوسێنی، چالاکی مافی مرۆڤی کوردی راگەیاندووە: خالدی بە بنەماڵەی سامان نەسیمی وتووە کە حوکمی لەسێدارەدانی کوڕەکەیان هەڵوەشاوەتەوە و ئەوان دەتوانن رۆژی شەممە رێکەوتی ١٣ی پووشپەڕی ١٣٩٤ی هەتاوی، لەگەڵ سامان نەسیم چاوپێکەوتنیان هەبێت.\nبرای ئەو زیندانییە سیاسییە لە پێوەندیی لەگەڵ وتەی پاریزەری پێشووی سامان نەسیم عەزیز موژدەهی رایگەیاندووە: پاریزەری پێشووی براکەم کە لە رۆژانی رابردوودا سەردانی ناوەندە قەزاییەکانی رێژیمی لە ئورمیە کردبوو و چاوی بە دوایین دۆخی پەروەندەی سامان نەسیم کەتبوو بۆی دەرکەوتبوو کە بەرگەی گواستنەوەی سامان نەسیم بۆ پزیشکی دادوەریی لەسەر دۆسییەکەیەتی یاسایی و بڕیار بوو لە ماوەی رۆژانی داهاتوودا سامان نەسیم بۆ حوکمی حجری پزیشکی دادوەریی بگوازرێتەوە.\nئەم هاووڵاتییە کوردە لەئەنجامدا بە تۆمەتی موحاربە لە رێگەی ئەندامەتی لە یەکێک لە حیزبەکانی ئۆپۆزیسیۆنی رێژیمی ئێران لەلایەن دادگای ئینقلابی مەهابادەوە حوکمی لەسێدارەدانی بەسەردا سەپا و ئەو حوکمە لەلایەن دادگای پێداچوونەوی ئورمیە و لقی ٣٢ی دیوانی بەرزی وڵات، وەک خۆی پشتڕاست کرایەوە.\nسامان نەسیم لە زیندانیانی زیندانی ئورمیە بوو کە لەگەڵ ٢٩ زیندانیی سیاسیی دیکە، لە رێکەوتی ٢٩ی خەزەڵوەری ساڵی ١٣٩٣ی هەتاوی، لە ناڕەزایەتی دەربڕین بە جیاکردنەوەی بەندی زیندانییانی سیاسی، دەستیان دایە مانگرتن و ئەو مانگرتنە پاش ٣٣ رۆژ کۆتایی پێهات.\nسامان نەسیم، رێکەوتی ٣٠ رێبەندانی ١٣٩٣ی هەتاوی، وێڕای ٥ زیندانیی سیاسیی کوردی مەحکووم بە ئێعدام بە ناوەکانی یوونس ئاقایان، حەبیبوڵڵا ئەفشاری، عەلی ئەفشاری، سیروان نژاوی و ئیبراهیم عیساپوور، لەلایەن بەرپرسانی زیندانەوە بۆ ژووری تاکەکەسیی زیندانی ئورمیە راگوێزران و دواتر هەواڵی لەسێدارەدانی عەلی و حەبیبوڵڵا ئەفشاری بڵاو کرایەوە بەڵام هیچ زانیارییەک لە چارەنووسی زیندانییانی سیاسی دیکە بڵاو نەبووەوە.


سەرەڕای دابەزینی بەهاكەی بەشێوەیەكی كاتی بەهۆی لێدوانەكانی سەرۆكی ئەمریكاوە لەسەر كۆتایی هاتنی كۆرۆنا، بەڵام بەهای زێڕ لە بازاڕەكانی جیهان و هەرێم جارێكی دیكە ڕووی لە بەرزبوونەوە كرد و هەر ئۆنسێك نزیكەی 30 دۆلاری چووەسەر.\nدانا وەرتی، خاوەنی زێڕنگەری ئازوورا لە هەولێر بۆ (خەڵك) ئاماژەی بەوەكرد، دوێنی شەممە دوای وتارەکەی جۆ بایدن، سەرۆكی ئەمریكا دەربارەی ئەوەی ٤ی ٧ ی ٢٠٢١ کۆتایی کۆرۆنا دەبێت لە وڵاتەكەی، کاریگەری ڕاستەوخۆی لەسەر ئۆنسەی زێڕ دروست کرد بەوەی نەیهێشت بچێتە سەروو ١٧٤٠ دۆلار هێنایەوە خاڵی سفر بۆ ١٧٠٠ دۆلار.\nوتیشی، “بەڵام بەهۆی کاریگەری پاکێجەکەی بایدن بە بڕی ١.٩ ترلیۆن دۆلار بۆ گەشەی ئابووری و نەهێشتنی بێكاری ئۆنسەی زێڕ دووبارە بەرزبووەوە و گەیشتەوە ١٧٢٧ دۆلار”.\nئاماژەی بەوەشكرد، ئەمڕۆ نرخی یەك ئۆنسە بە 1727 دۆلار بووە و بەهای یەك لیرە بە 373 دۆلارە و مسقاڵێك زێڕی عەیارە 21 بە 357 هەزار دینارە و عەیارە 18 بە 307 هەزار دینارە.\nخەڵك- سەرۆكی ئەمریكا ڕایگەیاند، دەیەوێت بۆ خولی دووەمی هەڵبژاردنەكان خۆی كاندید بكاتەوە. (زیاتر…)\nخەڵك- بەهۆی ناسەقامگیری بازاڕی جیهانی لە ئەنجامی سەرهەڵدانی ڤایرۆسی كۆرۆنا و هەروەها تێكچوونی بازاڕی عیراقی بەهۆی بڕیاری بانكی ناوەندی بۆ دابەزاندنی…\nئه‌رشیفه‌کان مانگێک دیاری بکه ته‌مموز 2021 (1479) حوزه‌یران 2021 (1593) ئایار 2021 (1622) نیسان 2021 (1647) ئازار 2021 (1663) شوبات 2021 (1621) كانونی دووه‌م 2021 (1171) كانونی یه‌كه‌م 2020 (62)\nبەوێنە؛ لە مزگەوتێک ڕێنمایی پاراستنی منداڵان لە کۆرۆنا بڵاودەکرێتەوە\n20 تەموز 2021 8.08 am\nخەڵک-ئارام سەردار بەمەبەستی بڵاوکردنەوەی هۆشیاری تەندروستی، بەڕێوەبەرایەتی تەندروستی هەولێر بڕووشەری تایبەت…\n07 مارس 2021 9.23 pm\nخەڵك لە ڤیەننای پایتەختی نەمسا، گەڕی چوارەمی گفتوگۆكانی ڕێككەوتنی ئەتۆمی ئێران بەڕێوەچوو. سەرۆكی شاندنی دانوستاندنكاری…


لە جەرەیانی پێشمەرگایەتی دا بە هۆکاری جۆراوجۆر\nکەسانێک وازیان لە پێشمەرگایەتی دێنا و خۆیان تەسلیم دەکردەوە ، بەشی هەرە زۆریان ژیانی ئاسایی خۆیان دەست پێ دەکرد و سەرقاڵی کاری ڕۆژانە و دابینکردنی بژیوی ژیانیان دەبوون و پشتیان لەو زەحمەتە نەدەکرد کە ساڵانێک لە پێناو گەلەکەیان کێشابوویان ، بە دەگمەن کەسانێک هەڵدەکەوتن لە پێناو قازانجی مادی دەکەوتنە داوی ڕژیم لە پێناو پوڵ و پارە دەستیان بۆ هەر کارێکی دژی گەلی دەبرد .\nبەو کارانەش واز ناھێنن دەچنە موچە و لەوەڕگەیەک لە خوار ئاوایی ئایچی کە باوکی شەھید عەباسی ئەردەڵان خاوەنی دەبێ . ئەویش برای شەھیدێکی حیزب کرێکاری دەبێ بە نێوی.(م - ک) لەو شوێنە کاری دروونی وێنجە و گیا و گژ دبێ. لە بەر ھەژاری و نەداری خێزانەکەشی لە گەڵ خۆی دەباتە کار و بۆ دابین کردنی بژیوی ژیانیان پێکەوە کار دەکەن..\nبەرنامەمان دانا. دەستەیەک پێشمەرگە بۆ نزیک جادەی سەقز - بانە و چاوەدێری ڕێگەی سەرەکی . تیمێک پێک هاتوو لەم کەسانە (عەباس نامی بەرپرسی تیم- خالید شێخ ئەحمەدی- حامید عەبدەوی (قەناسە) حسەین شەریفی(سوور) بۆ پێ و شوێن هەڵگرتنی عوسمان) .\nنزیک عەسرو ئێوارە بە دەم خۆرەوە بەرەو ئاوایی بەلەجەڕ ڕێکەوتین .خەڵکی ئەو موچانە هەر پێیان وابوو گروهی زەربەتی ڕژیمین شکیان بۆ پێشمەرگە نەدەچوو بە ڕۆژی ڕوناک بەرەو ئەو شوێنە بڕۆین ، پێشمەرگەکانی پێشڕەو گەشتنە سەر جادەی ئاسفاڵت و ڕێگەی سەرەکی سەقز - بانەیان خستە ژێر کۆنتڕۆڵی خۆیان.\nسپای پاسدارانی سەقز بە کەبکەبەو دەبدەبە ھەرا و هوریای لێ سازکرد و بە شەھیدی ڕێگەی ئیسلامیان لە قەڵەم داو لە ناشتنەکەی دا قسەیان لە سەر کرد.خەبەرەکە لە ناوچە بە باشی دەنگی دایەوە، خەڵکی ناوچە بە گشتی و بنەماڵەی شەھید و پێشمەرگەکان بە تایبەت پێی خۆشحاڵ بوون . کوژرانی ئەو دوو مۆرەی ڕژیم بوە دەرسی عیبرەت بۆ هەموو بەکرێگیراوانی ڕژیم لەو ناوچە کە بزانن ! * هێندێ پرس هەن کە حیزبی دیموکڕات هەرگیز لێیان خۆش نابێ! جا زوو یا درەنگ *


عەلی خامنەیی: گەلانی رۆژهەڵاتی ناوەڕاست بێزارن لە بونی ئەمریکا لەناوچەکەدا - هيوای کۆرد\nHome » هەواڵ » عێراق » عەلی خامنەیی: گەلانی رۆژهەڵاتی ناوەڕاست بێزارن لە بونی ئەمریکا لەناوچەکەدا\nin عێراق, هەواڵ 01/25/2020\t0\nرێبەری باڵای کۆماری ئیسلامی ئێران رایگەیاند، گەلانی ناوچەکە لەنێوانیشیاندا عێراقییەکان بێزارن لە بونی ئەمریکا لەناوچەکەدا، بەهۆی ئەو “تاوانانە”ی کە سوپای ئەمریکا لە عێراقدا ئەنجامیداوە.\nعەلی خامنەیی، رێبەری باڵای کۆماری ئیسلامی ئێران لەتویتێکدا لە هەژماری تایبەتی خۆی لەتۆڕی کۆمەڵایەتی تویتەر لەبارەی خۆپشاندانە مایۆنییەکەی دوێنێ هەینییەوە رایگەیاند، “گەلانی رۆژهەڵاتی ناوەڕاست لەنێوانیشیاندا عێراقییەکان لە بونی ئەمریکا لەناوچەکەدا بێزارن، ئەوەش بەهۆی ئەو تاوانانەی ئەمریکا لە عێراقدا ئەنجامیداوە، بۆچی ئەمریکییەکان لەوە تێناگەن”.\nدوێنێ هەینی، لەسەر داوای موقتەدا سەدر، رێبەری رەوتی سەدر و خاوەنی گەورەترین کوتلەی پەرلەمانی خۆپیشاندانی ملیۆنی لە دژی مانەوەی هێزەکانی ئەمریکا لەعێراق بەڕێوەچو.\nپێنجی ئەم مانگە ئەنجومەنی نوێنەرانی عێراق بە ئامادەبونی 168 پەرلەمانتاری فڕاکسیۆنی شیعەکان و بەبێ ئامادەبونی فراکسیۆنە کوردستانییەکان و زۆرینەی پەرلەمانتارانی سونە یاسای دەركردنی هێزە بیانیەكانی لەعێراق پەسەندكرد.\nبڕیارەکەی پەرلەمانی عێراق دوای ئەوە هات کە سێی ئەم مانگە، قاسم سولەیمانی، فەرماندەی پێشوی سوپای پاسدارانی ئێران و ئەبومەهدی موهەندیس، جێگری سەرۆکی دەستەی حەشدی شەعبی و نۆ کەسی دیکە بە فڕۆکەی بێفڕۆکەوان لەلایەن ئەمریکاوە لە بەغدادی پایتەخت کوژران.\nئەمریکا ئێران حەشدی شەعبی خۆپیشاندان\t2020-01-25\nTagged with: ئەمریکا ئێران حەشدی شەعبی خۆپیشاندان


ئه‌زانن سیخوڕ و دبلۆماتكارانی ئینگلیز چۆن باسی كورد ده‌كه‌ن!! – History Of Kurdistan\nHome / بەشی مێژووی كورد / ئه‌زانن سیخوڕ و دبلۆماتكارانی ئینگلیز چۆن باسی كورد ده‌كه‌ن!!\ndidar othman 2016-05-16\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە ئه‌زانن سیخوڕ و دبلۆماتكارانی ئینگلیز چۆن باسی كورد ده‌كه‌ن!! 26,762 Views\nوێنەیەكی مێژوویی كورد لە ئەرشیفی نەتەوەیی بەریتانیا\nئاماده‌كردن و ساغكردنه‌وه‌ی له ئه‌رشیفی نه‌ته‌وه‌یی به‌ریتانیی و شیكاركردنی: “شه‌ریف هه‌ژاری” مامۆستا له به‌شی مێژووی زانكۆی سلێمانی.\nبۆ نه‌ته‌وه‌ی كورد، گرنگه بزانرێ دیدگای سیخوڕ و دبلۆماتكارانی ئینگلیز بۆ نه‌ریته كۆمه‌ڵایه‌تیی و جووڵه سیاسییه‌كانی سه‌ركرده‌كانی كورد چۆن چۆنی بووه! تایبه‌تمه‌ندییه به‌هێز و لاوازه‌كانی كورد چی بوون!؟ له‌و ڕێیه‌شه‌وه ئه‌گه‌ر بتوانرێت په‌ند له هه‌ڵه و كه‌موكورتییه‌كان وه‌ربگیردرێت ئه‌وا سه‌ركرده‌كانی كورد ده‌توانن جوولانه‌وه‌ی نه‌ته‌وه‌یی كورد ته‌كانێكی گه‌وره‌تر پێ بده‌ن، به‌تایبه‌ت گه‌ر به‌دیقه‌ته‌وه هه‌ڵه‌كانی ڕابردوو له دیدیی سیخوڕ و دبلۆماتكارانی ئینگلیزه‌وه شه‌ن و كه‌و بكرێ و، دواتریش به بژارده‌ی نه‌ته‌وه‌ییانه‌وه ئه‌و كه‌موكورتییانه چاره‌سه‌ر بكرێن، چونكه نابێت ئه‌وه له یاد بكرێت كه ئینگلیز مێژوویه‌كی پڕ-به‌ریه‌كه‌وتنی له گرتنی دونیا دا هه‌یه و ئیمپراتۆریه‌تێكی (خۆر لێ ئاوا نه‌بوو) و به ئینگلیزكردنی چه‌ندان گه‌ل و قاڕه‌ی جیهانیان ئه‌نجام داوه، هه‌ربۆیه دۆزینه‌وه‌ی لاوازییه‌كان له پێوانه‌كردنی ئه‌وانه‌وه ئه‌وا ئه‌كرێت به خاڵی لاوازی كورد بزانرێ و، ئه‌شتوانرێت به بژارده‌ی به‌هێزیشه‌وه كاربكرێت كه ئه‌و خاڵه لاوازانه چاره بكرێن، خۆ ئه‌گه‌ر سه‌ركرده‌كان و تاكه‌كانی گه‌لی كوردیش ئه‌و لاوازییانه دووباره بكه‌نه‌وه- ئه‌وا بێ گوومان تراژیدیاكانیش دووباره ده‌بنه‌وه.\nیه‌كێك له به‌ڵگه‌نامه‌كان هی دبلۆماتكارێكی ئینگلیزه كه ناوی باگه، ئه‌م به‌ڵگه‌نامه‌یه (وه‌ك زانیاری پێ دان) بۆ به‌ریتانیا به‌رزكراوه‌ته‌وه، له ڕۆژی (22 ی ئه‌یلوولی 1961- ژماره 120 ی زانیاری تایبه‌ت).\nبه‌ڵگه‌نامه‌كه خاوەندارێتیی کوردی لەسەر خاکی ڕەسەنی خۆیان کە خاکی کوردستانە بۆ مێژوویەکی دە هەزار ساڵە گەڕاندووەتەوە و بە خاوەنی ڕاستەقینەی خاکی کوردستان ناوی بردوون. دواتر دێته سه‌ر باسی ئه‌وه‌ی كه: “سه‌ره‌ڕای داگیركردنی نیشتمانه‌كه‌یان له‌لایه‌ن عه‌ره‌به‌وه كه له سه‌ده‌كانی شه‌شه‌م تاوه‌كوو نۆیه‌می زایینی درێژه‌ی كێشا و، له‌لایه‌ن داگیركه‌رانی توركه عوسمانییه‌كان و ئێرانییه‌كانه‌وه له سه‌ده‌كانی شانزه و حه‌ڤده‌دا درێژه‌ی هه‌بوو، ئه‌وا نه‌ته‌وه‌ی كورد هه‌میشه توانیویانه جۆرێك له ئۆتۆنۆمیان هه‌بێت و تا رادده‌یه‌كی زۆر خۆیان له توانه‌وه له‌ناو نه‌ته‌وه‌كانی تردا پاراستووه. له رۆژگاری ئه‌مرۆشدا كورده‌كان له‌و ولاتانه‌ی كه به‌سه‌ریدا دابه‌شكراون، گرووپێكی ره‌گه‌زی جیاوازن و كه‌مینه‌یه‌كی نه‌ته‌وه‌یی پێك ده‌هێنن كه گرنگی سیاسییان هه‌یه!”.\n(كه‌وابوو له‌م پێوانه‌كردنه‌ی ئینگلیزه‌وه بۆمان ده‌رده‌كه‌وێت كه مانه‌وه‌ی كورد له‌سه‌ر خاكه‌كه‌ی له‌م هه‌موو شالاوه كشتوبڕییه‌دا كه داگیركه‌ران به درێژایی چه‌ندان سه‌ده به‌سه‌ریاندا هێناوه ئه‌وا خاڵی به‌هێزی بوونیه‌تی نه‌ته‌وه‌یی كورده).\nخاڵی جێی تێڕامان له‌م به‌ڵگه‌نامه‌یه‌دا ئه‌وه‌یه كه (باگ) ی دبلۆماتكاری ئینگلیز تاڕاده‌یه‌ك بێ-ویژدانی له‌باره‌ی سیاسه‌تی به توركردن له باكوری كوردستان به نووسراوه‌كه‌یه‌وه دیاره كه بۆ ده‌وله‌تی به‌ریتانیای ناردووه. هه‌رچه‌نده ئاماژه به‌وه ده‌كات كه توركیا ده‌یه‌وێت ڕه‌گه‌زی كورد بشواته‌وه به‌ڵام به‌م په‌ڕه‌گرافه‌شی ڕه‌وایه‌تی به سیاسه‌تی جینۆسایدكاری تورك دژ به كورد ده‌دات، كه وه‌ك خۆی دایده‌نێم و (باگ) له به‌شێكیدا ده‌نووسێت: “رێگه و هێلی شه‌مه‌نده‌فه‌ر گه‌یه‌نراوه‌ته دورترین ناوچه‌كانی خۆرهه‌لاتی توركیا كه كورده‌كانی لێ نیشته‌جێن، ئه‌مه‌ش له پێناو هاندانی خه‌ڵكه‌كه‌یه كه واز له شێوازی ژیانی كۆچه‌ریی بهێنن و نیشته‌جێ ببن، هه‌روه‌ها هه‌وڵێكی زۆر دراوه بۆ به‌ره‌وپێشبردنی شێوازه سه‌ره‌تاییه‌كانی كشتوكاڵكردن, ئه‌مه‌ش له‌پێناو لاوازكردنی سیستمه خێڵه‌كیی و ده‌ره‌به‌گایه‌تییه‌كان دایه و بۆ ئه‌م مه‌به‌سته‌ش په‌نا براوه‌ته به‌ر دورخستنه‌وه‌ی هه‌ندێ له سه‌ركرده خاوه‌ن ده‌سه‌لاته‌كانی ناوچه‌كه و دابه‌شكردنی زه‌ویزاره‌كان”.\n(ئه‌م زانیارییه‌ی كه دبلۆماتكاره‌كه‌ی ئینگلیز به به‌ریتانیای گه‌یاندووه، له ڕاستیدا ئه‌مه بیانووهێنانه‌وه بووه بۆ سیاسه‌تی جینۆسایدكردنی گه‌للی كورد له دێهاته‌كانی باكوری كوردستاندا، ئه‌گه‌ر نا! ئه‌ی بۆ ده‌وڵه‌تی توركیا به هه‌مان بیانوو (پرۆسه‌ی به شارستانیكردن) ئه‌وا گوونده توركییه‌كانیشی به‌زۆره‌ملێ چۆڵ پێ نه‌كردووه و دژایه‌تی ده‌سه‌لاتی زه‌ویزاری توركه گووندنشینه‌كانیشی نه‌كردووه و ته‌نها دێهاته كوردییه‌كانی باكوری كوردستانی گرتووه‌ته‌وه!؟).\nخاڵی هه‌ره لاوازی كورد، كه به‌ڵگه‌نامه‌كان به وردی جه‌ختی له‌سه‌ر ده‌كه‌نه‌وه ئه‌وا (نه‌ریتی خۆخۆریی و خێڵگه‌راییه له ناو ڕیزه‌كانی كورد دا)، سەبارەت بەم كه‌یسه، به‌پێی به‌ڵگه‌نامه‌یه‌كی نهێنی ساڵی 1971 – ژماره 10-RR6- ، ئەوا دبلۆماتکارێکی دیکەی ئینگلیز جەخت دەکاتەوە کە: ”لە ڕووی سیاسییەوە کورد هەرگیز وەک نەتەوەیەک یەکگرتوو نەبوون و، بە زۆری لە چوارچێوەی ژیانی خێڵەکییدا بە ناکۆکیی و جیاوازییە زمانەوانیی و نەریتییەکانیانەوە ژیاوون”.\n(كه‌وابوو توێژه‌رانی سیاسیی و كۆمه‌ڵایه‌تیی كورد ده‌بێت ته‌ركیز له‌سه‌ر ئه‌وه بكه‌ن ئایا چۆن بتوانرێت نه‌ته‌وه‌یه‌كی یه‌كگرتوو بنیاد بنرێت!؟ ئه‌مه به‌و مانایه نییه كه حیزب و ڕێكخراوی سیاسیی جیاواز له ناو كورد دا نه‌بێت، به‌ڵكو به‌و مانایه‌یه كه: چۆن بتوانرێ به‌رژه‌وه‌ندی نه‌ته‌وه‌یی له سه‌روو هه‌موو به‌رژه‌وه‌ندییه (خێڵه‌كیی، ناوچه‌یی، حیزبیی و مه‌زهه‌بیه‌كان)ه‌وه بێت!؟ ئایا به كام پرۆسه‌ی هۆشیاریی ئه‌توانرێت كورد بگاته ئاستی نه‌ته‌وه‌یه‌كی یه‌كگرتووی به‌هێز- له‌كاتێكدا نیشتیمان و سامانی خاك و مێژوو و جوگرافیی و زمان و كلتورمان چه‌ندین كۆله‌كه‌ی به‌هێزی ده‌وله‌تداریی و بوونیه‌تی نه‌ته‌وه‌یه‌كی به‌هێزی له‌خۆگرتووه!).\nسه‌باره‌ت به هه‌ڵسه‌نگاندنی كۆمه‌ڵناسیی سیاسیش بۆ گه‌لی كورد، ئه‌وا به‌ڵگه‌نامه نهێنییه‌كه ئاماژه به‌وه دادات كه: ”لە ڕووی کۆمەڵایەتییەوە کوردەکان لە دۆخێکدان کە لە سەرەتای تێ پەڕاندنی ژیانی مەڕداریدان و لە سەرەتای قۆناغی نیشتەجێ بوونی شارنشینیش دان، هەروەها زۆربه‌ی شۆڕشەکانی کورد- شۆڕش نەبوون، بگرە حەزی سەرکردە خێڵەکییەکانی کورد بووە بۆ ئەوەی لەمپەر بۆ ئازادی دەسەڵاتەکانیان لە ناوچەکانیاندا بۆ درووست نەبێت”.\n(به پێی خوێندنه‌وه‌ی كۆمه‌ڵناسییانه‌ی ئینگلیز بێت ئه‌وا تا ئه‌و كاته -1971- نه‌ته‌وه‌ی كورد به مانا و بوونیه‌ته مۆدێرنه‌كه‌ی شاری نه‌بوون، ته‌نانه‌ت گه‌ر ئێستاش شاریشمان هه‌بێت ئه‌وا پرسیاره‌كه هه‌ر ئه‌وه‌یه: ئایا دیدی خێڵگه‌رایی و ناوچه‌گه‌رایی و ئاینیی ده‌كه‌ینه قوربانی به‌رژه‌وه‌ندی نه‌ته‌وه‌یی گه‌للی كورد!! یان نه‌خێر هه‌ر وه‌ك سالانی حه‌فتاكان شانازیكردنمان به (خێڵ، شار و حیزب) له سه‌روو شانازی به نه‌ته‌وه و نیشتیمان ده‌زانین!؟ ئه‌گه‌ر به فیكر هوشیار و شارنشین بین ئه‌وا ده‌بێت نه‌ته‌وه‌یی بین، خۆ ئه‌گه‌ر هه‌ر له قۆناغی مه‌ڕداریدا بین ئه‌وا ئه‌گوونجێت به جه‌سته ببینه شارنشینیش به‌ڵام به فكر (خێڵپه‌رستیی و شارپه‌رستیی و حیزبایه‌تیی) ده‌كه‌ین، چونكه مرۆڤی شارستانی هه‌میشه نه‌ته‌وه و نیشتیمانه‌كه‌ی له سه‌روو (خێڵ، شار و حیزب) وه ده‌بینێت، هه‌روه‌ها ئایا حیزبه‌كان كاریان كردووه بۆ توانه‌وه‌ی بیریی خێڵایه‌تیی و شارپه‌رستیی به هۆی په‌ره‌پێدانی بیریی نه‌ته‌وه‌ییه‌وه!؟ یان نه‌خێر حیزبه‌كانی كوردستانیش تاوانبارن له تۆخكردنه‌وه‌ی بیریی ته‌نگه‌تیله‌ی ناوچه‌یی و هۆزپه‌رستیی!؟).\nزیاتر له‌وانه‌ش، هەندێ لە دبلۆماتکاران لە بەڵگەنامەکاندا جەخت دەکەنەوە کە “زانیاری وردیان لایە کە لە هەندێ ناوچەدا کوردەکان خۆیان دەسەڵاتدارن، چونكه سیخوره‌كانی ئینگلیز سه‌ردانی ئه‌و ناوچانه‌یان كردووه و ده‌سه‌لاتی ده‌وله‌تی ناوه‌ندی له‌و ناوچانه‌دا زۆر لاوازه، بەڵام هێندە خۆخۆر و خێڵه‌كین کە ڕۆژانە لەسەر لەوەڕگاکانیان لەنێوان خۆیاندا شەڕ دەکەن و چه‌ندین كه‌س له یه‌كتر ده‌كووژن و دانوویان پێکەوە ناکووڵێت”.\n(كه‌وابوو پرسیار ئه‌وه‌یه: سیخوڕ و دبلۆماتكارانی ئینگلیز بزانن كه ئێمه‌ی كورد له‌سه‌ر له‌وه‌ڕگای مه‌ڕوماڵات و زه‌ویزار ڕۆژانه شه‌ڕی یه‌كتر ده‌كه‌ین و له یه‌كتر ده‌كووژین، ئیتر چۆن فارس و تورك و عه‌ره‌ب وه‌ك سێ نه‌ته‌وه‌ی داگیركه‌ر به‌م نه‌ریته‌مان نازانن و نایقۆزنه‌وه!؟ جارێكی دیكه‌ش ده‌بێت ئه‌و پرسیاره بكه‌ینه‌وه كه ئایا چۆن ده‌كرێت تاكه‌كانی نه‌ته‌وه‌كه‌مان هوشیار بكرێنه‌وه، به‌جۆرێ كه ژیانی تاكێك و پێكه‌وه‌ژیانی برایانه زۆر له ئاژه‌ڵ و له‌وه‌ڕگا و كشتووكاڵ پیرۆزتر و به‌نرختربێ!).\nدبلۆماتكاره‌كانی ئینگلیز، كاریگه‌ری ململانێ خێڵایه‌تییه‌كانی كورد به‌جۆرێك به‌رده‌وامی پێ ده‌ده‌ن و له‌سه‌ری ده‌ڕۆن كه پێیان وایه: “ناكۆكی ناو پارتی دیموكراتی كوردستان له نێوان بالی مه‌لا مسته‌فای بارزانی و بالی برایم ئه‌حمه‌د-جه‌لال تاله‌بانی، ئه‌وا به ڕووكه‌ش واوتراوه كه هۆكاره‌كه‌ی ئه‌وه‌یه: بارزانی سه‌ركرده‌یه‌كی ته‌قلیدیه و ئیبراهیم ئه‌حمه‌د-جه‌لال تاله‌بانیش گه‌نجانی توندڕه‌وی ماركسین، به‌لام ناوه‌ڕۆكی ململانێیه‌كه هه‌ر ئه‌وه بووه كه كێبركێی خێڵایه‌تیی و پۆستپه‌رستی ناو ڕیزه‌كانی كورد بووه و فه‌قه‌ت!!”.\n(ئه‌مه‌ی سه‌ره‌وه دیدی دبلۆماتكارێكی ئینگلیز بووه كه له ساڵی 1971 به ڕاپۆرتێكی نهێنیی ورد – ژماره 10-RR6، به‌رزی كردۆته‌وه بۆ ده‌وله‌تی به‌ریتانیا له باره‌ی ململانێی نێوان مه‌لا مسته‌فا و ئیبراهیم ئه‌حمه‌د-مام جه‌لال، ئاخۆ ئێستا ده‌ركه‌وتووه كه ململانێكانی ئه‌و سه‌رده‌مه‌ی نێوان مه‌لا مسته‌فا و ئیبراهیم ئه‌حمه‌د-مام جه‌لال له پێناو پۆستی سه‌ركردایه‌تیكردن و كێبركێی خێڵایه‌تیی ناو ڕیزه‌كانی كورد بووه وه‌ك ئه‌و دبلۆماتكاره‌ی ئینگلیز پێی وابووه!! یاخود نه‌خێر ململانێكه ڕه‌هه‌ندی پله‌وپایه‌خوازیی و خێڵگه‌رایی و بنه‌ماڵه‌یی تێدا بوونی نه‌بووه و هۆكاره‌كه‌ی فكری بووه!؟ ئه‌و پرسیاره‌ش هه‌ر بۆ خوێنه‌ر جێ ده‌هێڵم!).\nبه‌پێی به‌ڵگه‌نامه‌كه‌ی ساڵی 1971 ئه‌وا ئامانجی سه‌ره‌كی كورد له ناوچه خێڵه‌كیه‌كانیاندا ئه‌وه‌بووه كه: “به شێوه نه‌ریتییه‌كه‌ی خۆیان – كه جوتیاریی و مه‌ڕداریی بووه – به‌بێ ده‌ستێوه‌ردانی ده‌وله‌تی عێراق بژین”.\n(كه‌وابوو به پێی ئه‌م به‌ڵگه‌نامه‌یه‌ش بێت بیریی زۆرینه‌ی كورد تا سالانی 1971 یش ئه‌وا خێله‌كیی بووه و به هونه‌ری به‌ڕێوه‌بردن و حوكمه‌تداری ئاشنانه‌بوون، بۆیه دبلۆماتكارانی ئینگلیز جه‌خت ده‌كه‌نه‌وه كه ئامانجی سه‌ره‌كی كورد ئه‌وه‌بووه: سه‌ربه‌خۆییانه جوتیاریی و مه‌ڕداری بكه‌ن! ئه‌م دیده‌ی دبلۆماتكارانی ئینگلیزیش هه‌ر شیاوی زیاتر لێوردبوونه‌وه‌ی خوێنه‌رانی بابه‌ته‌كه‌یه كه ئایا ده‌وڵه‌تانی دونیا و به‌تایبه‌ت كۆنه ئیمپراتۆریه‌تێكی وه‌ك ئینگلیز كه باوه‌ڕیان وابووه: كورد توانای حوكمكردنی خۆیانیان نییه به‌هۆی زاڵێتیی بیریی خێڵایه‌تیی و ململانێ ناوچه‌گه‌رییه‌وه، دروست بووه یان نادروست!؟).\nPrevious هه‌شت ساڵ به‌ر له‌ڕێككه‌وتنه‌كه مارك سایكس چۆن باسی خێڵه كورده‌كانی كردووه؟\nNext بەلگەنامەیەكی نهێنی ئینگلیز ئەیسەلمێنێت كە ئینگلیزەكان بە پلانی سیخوڕانەوە دەسەلاتدارانی عەرەبی عێراقیان فێركردووە كە چۆن كورد بێ دەنگ بكەن!!


زانکۆی ڕاپەڕین - ڕوونکردنەوەیەک بۆ کاندیدەکانی بەرنامەی تواناسازی\nئەو کاندیدانەی کە لە کۆرسەکانی زمان لە ناوەوەی وڵات بەشدارن، وەزارەتی خوێندنی باڵا جەخت لەسەر جێبەجێکردنی ئەم خاڵانەی لای خوارەوە دەکاتەوە:\n1. هەموو ئەو کاندیدانەی بەرنامەی تواناسازی کە لە ئێستادا لە کۆرسەکانی زمان لە ناوەوەی وڵات دەخوێنن، لە دوای تەواوکردنی کۆرسەکانیان هەموو سێنتەرەکانی زمانی ئینگلیزی ڕاپۆرتی زانستی دەربارەی بەرەوپیشچوونی توانستی زمانی هەر یەک لە کاندیدەکان پێشکەش بە وەزارەت دەکەن. ڕاپۆرتی بەرەوپیشچوونی توانستی زمان هەموو وردەکارییەکانی پابەند بوون بە کۆرسەکان و بەرەوپیشچوونی توانستی زمان و بەشداری کاندیدەکان لە چالاکییە زانستیەکان و هەوڵ و خۆماندووکردنیان لە کۆرسەکان لەخۆ دەگرێت، هاوکات ئەم هەڵسەنگاندنانە بەراورد دەکرێت لەگەڵ ئەنجامی تاقیکردنەوە ستانداردەکانی زمان. ئەو کاندیدانەی کە ئەنجامی ڕاپۆرتی بەرەوپیشچوونی ئاستی توانستی زمانیان پۆزەتیڤ بێت ئەوا مامەڵەی سەفەرکردنیان بۆ دەرەوەی وڵات بۆ ئەنجام دەدرێت تەنانەت ئەگەر ئەنجامی تاقیکردنەوەی ستانداردی زمانی ئینگلیزیان نەگەیشتبێتە ئاستی دیاریکراو، لەو کاتەدا کۆرسەکانی زمان لە ناوەوەی وڵات وەک کۆرسی (Pre-sessional) ئەژمار دەکرێت بۆ ئامادەکردنی کاندیدەکان بەر لە سەفەرکردن بۆ دەرەوەی وڵات.\n2. دوای ئەوەی ڕاپۆرتی بەرەوپیشچوونی توانستی زانستیی و ئەنجامی تاقیکردنەوە ستانداردەکانی زمانی ئینگلیزی دەگاتە وەزارەتمان بۆ هەر کاندیدێک کاتێک دیاری دەکرێت بۆ ئەوەی لەلایەن تیمی وەزارەتمان چاوپێکەوتنی لەگەڵ ئەنجام برێت و بڕیار لەسەر کەیسەکەی بدرێت.\n3. بەپێی ڕێنماییە داراییەکانی بەرنامەی تواناسازی کاندیدەکان دەرفەتیان بۆ دەڕەخسێنرێت بۆ ئەوەی ماوەی (٦ مانگ) لەدەرەوەی وڵات درێژە بە خوێندنی کۆرسی زمان بدەن و بۆ ئەو ماوەیەش بۆ هەر کاندیدێک بڕی (١٠٠٠٠ دەهەزار دۆلاری ئەمەریکی) وەک کرێی خوێندنی کۆرسی زمان لەدەرەوەی وڵات بۆ خەرج دەکرێت. هەر کاندیدێک ماوەی زیاتری بۆ کۆرسی زمان پێویست بێت ئەوا بۆی هەیە تا سێ مانگ ماوەی کۆرسی زمان درێژ بکاتەوە بەڵام ئەو ماوەیە بێ دەرماڵە و کرێی خوێندن دەبێت


ئەزموونێكی تری هێرشبه‌ره كورده‌كه لەگەڵ یانه‌ى رۆیاڵ شارلروای بەلژیكایی · Kurdsport\nدەستپێک/هەواڵ/ئەزموونێكی تری هێرشبه‌ره كورده‌كه لەگەڵ یانه‌ى رۆیاڵ شارلروای بەلژیكایی\nدواجار یانه‌ى بروچ (كلوب بروچ)ى به‌لژیكایی هێرشبه‌ره كورده‌كه‌ى خۆى بۆ جارى دووه‌م به‌شێوه‌ى خواستن پێشكه‌ش به‌یانه‌ى رۆیاڵ شارلروا-ى هاونیشتمانى كرد، به‌ڵام به‌بێ بژارده‌ى كڕینى.\nیانه‌ى بروچ رایگه‌یاند كه كاوه ره‌زایی كرماشانى و هێرشبه‌رى نێوده‌وڵه‌تى كوردى یانه‌كه‌یان و هه‌ڵبژارده‌ى تۆپى پێى ئێران-ى به‌خواستن و بۆ ماوه‌ى یه‌ك وه‌رز داوه‌ته یانه‌ى رۆیاڵ شارلروا و یانه‌ى ناوبراویش كه وه‌رزى پێشوو 2019-2020 هه‌ر به‌شێوه‌ى خواستن ئه‌م یاریزانه‌ى له‌یانه‌ى بروچ وه‌رگرت و ئه‌میش توانى له 22 یارى خولى پیشه‌گه‌رانى تۆپى پێى یانه‌كانى به‌لژیكا (جوپیلێر پڕۆلیگ) 12 گۆڵ تۆمار و 4 گۆڵیش سازبكات و له‌جامى یانه‌كانى به‌لژیكا-شدا له 3 یاریدا توانى 2 گۆڵى تر تۆماربكات، هه‌واڵى دووباره گه‌ڕانه‌وه‌ى كاوه-ى بۆ ریزه‌كانى به‌فه‌رمیی بڵاوكرده‌وه و وێڕاى به‌خێرهاتن، ئاشكراى كرد كه كاوه بۆ وه‌رزى 2020-2021 دووباره به‌شێوه‌ى خواستن یارییان بۆ ده‌كات و ئه‌م رێككه‌وتنه‌ش بژارده‌ى كڕینى له‌گه‌ڵ دانییه.\nكاوه ره‌زایی ته‌مه‌ن 28 ساڵ كه‌هاوینى ساڵى 2018 له‌لایه‌ن یانه‌ى رۆیاڵ شارلروا به‌بڕى پێنج ملیۆن یۆرۆ تا هاوینى ساڵى 2022 به‌یانه‌ى بروچ (كلوب بروچ) فرۆشرا، دواتر به‌هۆى پێكانه‌وه ته‌نها 14 یارى له‌گه‌ڵ یانه‌كه‌دا كرد له‌گه‌ڵ 1 گۆڵ و 1 پاسى گۆڵ، پاش چاكبوونه‌وه و گه‌ڕانه‌وه‌ى له‌پێكان، بۆ وه‌رزى 2019-2020 له‌لایه‌ن یانه‌ى بروچ-ه‌وه بۆ یه‌كه‌مجار به‌شێوه‌ى خواستن درا به‌یانه‌ى رۆیاڵ شارلروا-ى هاونیشتمانى.\nشایه‌نى باسه كاوه ره‌زایی هێرشبه‌رى كوردى كرماشانى له‌و ماوه‌یه‌ى یاریزانى یانه‌ى رۆیاڵ شارلروا بووه له‌وه‌رزى 2017-2018 و دواتر به‌شێوه‌ى خواستن له‌وه‌رزى 2019-2020دا یارى بۆ كردووه، (70) یارى له‌گه‌ڵ یانه‌كه‌دا كردووه و توانیویه‌تى (33) گۆڵ تۆمار و (11) گۆڵى تریش سازبكات (65 یارى و 31 گۆڵ و 10 پاسى گۆڵ) له‌خولى پیشه‌گه‌رانى تۆپى پێى یانه‌كانى به‌لژیكا (جوپیلێر پڕۆلیگ) و (5 یارى و 2 گۆڵ و 1 پاسى گۆڵ) له‌جامى یانه‌كانى به‌لژیكا-دا.